
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2266 

27 Νοεμβρίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Μεταβίβαση αρμοδιοτήτων Υπουργού και Υφυπουρ¬ 
γού Εσωτερικών επί θεμάτων Ελληνικής Αστυνο¬ 
μίας σε υφιστάμενα υπηρεσιακά όργανα. 1 

Ειδικό τιμολόγιο και τις λεπτομέρειες που είναι ανα¬ 
γκαίες για την εφαρμογή της παρ. 1 του άρθρου 
20 του ν. 2644/1998 και της παρ. 1 του άρθρου 10 
του ν. 3021/2002 σχετικά με την αεροπορική με¬ 


ταφορά του Τύπου. 2 

ΑΠΟΦΑΣΕΙ Σ 

Αριθμ. 7004/3/47 (1) 


Μεταβίβαση αρμοδιοτήτων Υπουργού και Υφυπουργού 
Εσωτερικών επί θεμάτων Ελληνικής Αστυνομίας σε 
υφιστάμενα υπηρεσιακά όργανα. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τα άρθρα 54 και 90 του κώδικα νομοθεσίας για την 
Κυβέρνηση και τα Κυβερνητικά όργανα, που κωδικοποιή- 
θηκε με το άρθρο πρώτο του π.δ/τος 63/2005 (Α' 98). 

2. Το άρθρο 1 του π.δ/τος 205/2007 «Συγχώνευση 
Υπουργείων» (Α' 231). 

3. Το π.δ. 206/2007 «Διορισμός Υπουργών και Υφυ¬ 
πουργών» (Α' 232). 

4. Το π.δ. 215/2007 «Σύσταση Γενικών Γραμματειών στο 
Υπουργείο Εσωτερικών και στο Υπουργείο Εμπορικής 
Ναυτιλίας, Αιγαίου και Νησιωτικής Πολιτικής» (Α' 241). 

5. Την υπ’ αριθμ. 7004/3/44 από 30.9.2007 απόφαση του 
Πρωθυπουργού και του Υπουργού Εσωτερικών «Ανάθε¬ 
ση αρμοδιοτήτων στον Υφυπουργό Εσωτερικών Πανα¬ 
γιώτη ΧΗΝΟΦΩΤΗ» (Β' 1974/8.10.2007). 

6. Την ανάγκη της εύρυθμης και αποδοτικής λειτουρ¬ 
γίας των Υπηρεσιών της Ελληνικής Αστυνομίας. 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Μεταβίβαση αρμοδιοτήτων 

Μεταβιβάζουμε την άσκηση των κατωτέρω αρμοδιο¬ 
τήτων: 


Α. ΣΤΟ ΓΕΝΙΚΟ ΓΡΑΜΜΑΤΕΑ/ΓΕΝΙΚΗΣ ΓΡΑΜΜΑΤΕΙΑΣ 
ΔΗΜΟΣΙΑΣ ΤΑΞΗΣ/ΥΠΟΥΡΓΕΙΟΥ ΕΣΩΤΕΡΙΚΩΝ 

1. Την έκδοση αποφάσεων, για την κύρωση πινάκων 
προακτέων, μη προακτέων, παραμενόντων στον ίδιο 
βαθμό, διατηρητέων, ευδοκίμως τερματισάντων τη στα¬ 
διοδρομία τους και αποστρατευτέων αξιωματικών της 
Ελληνικής Αστυνομίας (άρθρο 33 παρ. 3 π.δ. 24/1997). 

2. Την έκδοση αποφάσεων συγκρότησης των Συμ¬ 
βουλίων Κρίσεων της Ελληνικής Αστυνομίας και συ¬ 
νόδου αυτών (άρθρα 10 παρ. 2, 34 παρ. 3 και 36 παρ. 1 
π.δ. 24/1997). 

3. Την έκδοση απόφασης αναβολής των τακτικών 
κρίσεων των αξιωματικών της Ελληνικής Αστυνομίας 
μέχρι δύο (2) μήνες από την έκδοση της απόφασης 
και παράταση των εργασιών των Συμβουλίων μέχρι 
ένα (1) μήνα, ύστερα από πρόταση του Αρχηγού της 
Ελληνικής Αστυνομίας (άρθρο 31 παρ. 2 και 36 παρ. 7 
και 8 π.δ. 24/1997). 

4. Την άσκηση προσφυγών στα Δευτεροβάθμια Συμ¬ 
βούλια Κρίσεων αξιωματικών της Ελληνικής Αστυνομί¬ 
ας, για ευμενέστερη ή δυσμενέστερη κρίση (άρθρο 53 
π.δ. 24/1997). 

5. Την αποδοχή της αιτήσεως αποστρατείας ή της 
αιτήσεως παραιτήσεως των ανωτάτων αξιωματικών της 
Ελληνικής Αστυνομίας (άρθρο 51 παρ. 2 π.δ. 24/1997). 

6. Την επίδοση στον Αρχηγό και στους λοιπούς Αντι- 
στρατήγους του Αστυνομικού Αριστείου Ανδραγαθίας 
και του Αστυνομικού Σταυρού (άρθρο 16 π.δ. 622/1985). 

7. Την Απονομή Διαμνημονεύσεων στους αξιωματικούς 
της Ελληνικής Αστυνομίας (π.δ. 141/1993 και 289/1998). 

8. Την αναστολή χορήγησης των αδειών ή περιορισμό 
της διάρκειας αυτών ή ανάκληση όσων χορηγήθηκαν 
σε περιπτώσεις άλως εξαιρετικών και εκτάκτων υπηρε¬ 
σιακών αναγκών, μετά από πρόταση του Αρχηγού της 
Ελληνικής Αστυνομίας (άρθρο 12 παρ. 1 π.δ. 27/1986). 

9. Την έκδοση απόφασης για καταλληλότητα προς 
συνέχιση παροχής υπηρεσιών, υπαλλήλων με σύμβαση 
ιδιωτικού δικαίου αορίστου ή ορισμένου χρόνου (άρθρο 
15 ν. 993/1979). 

10. Την έκδοση απόφασης απόλυσης προσωπικού με 
σύμβαση εργασίας ιδιωτικού δικαίου για σπουδαίο λόγο, 
υπηρεσιακή ανεπάρκεια ή λόγω σωματικής ή πνευματι¬ 
κής ανικανότητας, κατόπιν γνωμοδότησης Υπηρεσιακού 
Συμβουλίου (άρθρα 44, 45 και 47 ν. 993/1979). 

11. Την έκδοση διαπιστωτικής πράξης μονιμοποίη¬ 
σης νεοδιορισθέντων πολιτικών υπαλλήλων (άρθρο 40 
ν.3528/2007). 

12. Την έκδοση απόφασης μετάταξης σε ανώτερη κα¬ 
τηγορία και εντός του ιδίου κλάδου μόνιμου πολιτικού 
προσωπικού (άρθρα 69, 70, 74 του ν. 3528/2007). 

13. Την έκδοση απόφασης μετάταξης από ειδικότητα 
σε ειδικότητα της ίδιας ή ανώτερης εκπαιδευτικής βαθ¬ 
μίδας, προσωπικού με σύμβαση εργασίας αορίστου χρό¬ 
νου (άρθρο 34 π.δ. 410/1988 και άρθρο 74 ν.3528/2007). 

14. Την έκδοση απόφασης κύρωσης πινάκων προα¬ 
κτέων μονίμων πολιτικών υπαλλήλων (άρθρο 90 του 
ν. 3528/2007). 

15. Την έκδοση απόφασης χορήγησης άδειας στο πο¬ 
λιτικό προσωπικό για την άσκηση ιδιωτικού έργου με 
αμοιβή (άρθρο 31 ν. 3528/2007). 

16. Την έκδοση απόφασης για απονομή ηθικών αμοιβών 
στο μόνιμο πολιτικό προσωπικό (άρθρα 61, 62, 63 και 64 
του ν. 3528/2007). 

17. Την έκδοση απόφασης πρόσληψης πολιτικού 
προσωπικού με σύμβαση εργασίας ιδιωτικού δικαί¬ 
ου αορίστου ή ορισμένου χρόνου (άρθρα 11 και 77 
π.δ. 410/1988). 

18. Την υπογραφή συμβάσεων μίσθωσης έργου που 
συνάπτονται μετά την έκδοση της απόφασης του άρ¬ 
θρου 6 του ν. 2527/1997 (άρθρο 6 ν. 2527/1997). 

19. Την αναστολή εκτέλεσης των ποινών της απότα¬ 
ξης της αργίας με απόλυση και αργίας με πρόσκαιρη 
παύση, που επιβάλλονται σε αξιωματικούς (άρθρο 52 
π.δ. 18/1989, όπως αντικαταστάθηκε με το άρθρο 35 
του ν. 2721/1999). 

20. Την προκήρυξη διαγωνισμού πρόσληψης ιδιωτών 
για τις ανάγκες ασφαλείας των τραπεζών κ,λπ., την από¬ 
φαση συγκρότησης της επιτροπής κατάταξης για τον 
έλεγχο των αιτήσεων, των υπευθύνων δηλώσεων και τη 
σύνταξη και υποβολή πρακτικού και πινάκων κατά κατη¬ 
γορίας υποψηφίων, την απόφαση περί της βασιμότητας 
των αιτήσεων διόρθωσης του πίνακα βαθμολογίας και 
την έκδοση της απόφασης έγκρισης της πρόσληψης 
ιδιωτών, (άρθρα 1, 3 και 4 της 7012/13/1-ο" από 13.4.2006 
απόφασης Υπουργού Δημόσιας Τάξης). 

21. Την έκδοση απόφασης λύσης της σύμβασης ερ¬ 
γασίας του προσωπικού με σχέση εργασίας ιδιωτικού 
δικαίου ορισμένου χρόνου, λόγω λήξης του χρόνου διάρ¬ 
κειας της ή εξάλειψης των λόγων σύναψής της. (άρθρο 
72 π.δ. 410/1998 και άρθρο 21 του ν. 2190/1994) 

22. Την έκδοση αποφάσεων για τον καθορισμό του 
αριθμού των θέσεων αξιωματικών που θα πληρωθούν 
μέσα στο επόμενο έτος με προαγωγή αποφοίτων του 
Τμήματος Επαγγελματικής Μετεκπαίδευσης Ανθυπα- 
στυνόμων, μετά από πρόταση του Αρχηγού Ελληνικής 
Αστυνομίας (άρθρο 15 παρ. 2 ν. 1339/1983). 

23. Την έκδοση απόφασης για τον καθορισμό του 
ύψους της χορηγούμενης οικονομικής ενίσχυσης στα 
ορφανά τέκνα του άρθρου 9 του ν. 2622/1998 (άρθρο 9 
παρ. 4 ν. 2622/1998). 

24. Την έκδοση απόφασης απονομής αναμνηστικών 
μεταλλίων σε ημεδαπούς ή αλλοδαπούς που υπηρέτη¬ 
σαν στις Ένοπλες Δυνάμεις και τα Σώματα Ασφαλείας 
κατά το χρονικό διάστημα από 28.10.1940 μέχρι 8.5.1945 
(άρθρο 5 π.δ. 493/1983). 

25. Την έκδοση αποφάσεων αποδοχής ή απόρριψης 
προσφορών, ενστάσεων - προσφυγών κατά της διακή¬ 


ρυξης του διαγωνισμού ή κατά της συμμετοχής προ¬ 
μηθευτή σ’ αυτόν ή της νομιμότητας της διενέργειας 
ως προς τη διαδικασία παραλαβής και αποσφράγισης 
των προσφορών, καθώς και κατά των πράξεων ή πα¬ 
ραλείψεων της αναθέτουσας αρχής που αφορούν τη 
συμμετοχή οποιουδήποτε προμηθευτή στο διαγωνισμό 
ή τη διενέργεια του διαγωνισμού ως προς τη διαδικασία 
παραλαβής και αποσφράγισης των προσφορών, κρίσε- 
ως αποτελεσμάτων διαγωνισμού, υπογραφή συμβάσε¬ 
ων, έκδοση χρηματικών ενταλμάτων προπληρωμής και 
έγκριση πιστώσεων, για την πραγματοποίηση δαπανών 
που δεν έχουν εκκαθαριστεί, για ποσά από 9.000.000,00 
μέχρι 14.673.514,00 ευρώ, την έκδοση αποφάσεων επί 
των ενστάσεων - προσφυγών κατά της νομιμότητας 
της διενέργειας του διαγωνισμού (ανοικτού και κλει¬ 
στού) ή της διενέργειάς του έως και την κατακυρωτική 
απόφαση ή κατά της κατακυρωτικής απόφασης, όσον 
αφορά τη νομιμότητα και πληρότητα των δικαιολογη- 
τικών των άρθρων 6 και 8α του π.δ. 118/2007, για ποσά 
από 6.000.000,01 μέχρι 9.000.000,00 ευρώ, καθώς και 
την έκδοση αποφάσεων για αναθεώρηση των αποφά¬ 
σεων αυτών που έχουν εκδοθεί από τον Αρχηγό της 
Ελληνικής Αστυνομίας (άρθρο 20 ν. 1481/1984, άρθρο 
54 π.δ. 63/2005, άρθρα 21,22,38 και 81 του ν. 2362/1995, 
ν. 2286/1995, ν. 2522/1997, π.δ. 163/1998, π.δ. 60/2007, 
π.δ. 394/1996 και π.δ. 118/2007). 

26. Την έκδοση καταλογιστικών αποφάσεων για μη 
νόμιμες δαπάνες, απώλειες υλικού ή αξιών για ποσά 
από 29.347,01 ευρώ και άνω (άρθρο 52 β.δ. της 15.5.1959 
και άρθρα 33 και 56 του ν. 2362/1995). 

27. Την έκδοση αποφάσεων για τη συγκρότηση μόνι¬ 
μων και έκτακτων επιτροπών προμηθειών και παροχής 
υπηρεσιών της Ελληνικής Αστυνομίας, καθώς και ομά¬ 
δων εργασίας για την αντιμετώπιση θεμάτων κρατικών 
προμηθειών και σύναψης δημοσίων συμβάσεων υπηρεσι¬ 
ών (άρθρο 6 παρ. 3 ν. 2286/1995, άρθρο 38 π.δ. 394/1996 
και άρθρο 38 π.δ. 118/2007). 

28. Την αναστολή εκτέλεσης αποφάσεων αποβολής 
δοκίμων από τις αστυνομικές σχολές (άρθρο 52 παρ. 1 
του π. δ. 18/1989). 

29. Τη λήψη απόφασης για επαναπατρισμό φυγάδων 
κατοχικής περιόδου και λοιπών κατηγοριών Ομογενών, 
ο επαναπατρισμός των οποίων δεν προβλέπεται από 
διάταξη νόμου (ν.δ. 4234/1962, καθώς και 106841/29.12.1982 
και 28594/4.5.1988 κοινές αποφάσεις των Υπουργών 
Εσωτερικών και Δημόσιας Τάξης). 

Β. ΣΤΟΝ ΑΡΧΗΓΟ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

1. Την αποστολή στο εξωτερικό αστυνομικών για τη 
συνοδεία ασφαλείας επισήμων προσώπων (άρθρο 13 
παρ. 1 ν. 1256/1982, όπως τροποποιήθηκε με άρθρο 21 
ν.1288/1982 και 20 ν. 1400/1983, καθώς και 314/1982 πράξη 
Υπουργικού Συμβουλίου). 

2. Την έκδοση αποφάσεων για αποσπάσεις προσωπι¬ 
κού του Αρχηγείου Ελληνικής Αστυνομίας σε Υπηρεσίες 
του Ελληνικού Κράτους στο εξωτερικό, σε Υπηρεσίες 
Διεθνών Οργανισμών στο εξωτερικό και σε ειδικές απο¬ 
στολές του Υπουργείου Εξωτερικών (άρθρο 50 παρ. 4 
ν.1481/1984, άρθρο 19 π.δ 100/2003, άρθρο 1 της 1027/4/3 
από 24.7.2002 κοινής απόφασης Υπουργών Οικονομίας 
και Οικονομικών, Εξωτερικών και Δημόσιας Τάξης). 

3. Την έκδοση απόφασης ανάκλησης αξιωματικών στην 
ενεργό υπηρεσία από την Εφεδρεία, για την αντιμετώπι¬ 
ση επειγουσών ή ειδικών υπηρεσιακών αναγκών και την 
έκδοση απόφασης απόλυσης αυτών (άρθρο 57 παρ. 1 και 
3, περιπτ. γ' π.δ. 24/1997 και άρθρο 51 ν. 1481/1984). 

4. Την αποδοχή της αιτήσεως αποστρατείας ή της 
αιτήσεως παραιτήσεως των ανώτερων και κατώτερων 
αξιωματικών της Ελληνικής Αστυνομίας (άρθρο 51 παρ. 2 
π.δ. 24/1997). 

5. Την εκτίμηση του περιεχομένου των Ε.Δ.Ε., που 
ενεργούνται για τη βεβαίωση πράξεων ανδραγαθίας και 
την έκδοση διαταγών για τη συμπλήρωσή τους ή την 
παραπομπή των υποθέσεων στο αρμόδιο Πρωτοβάθμιο 
Συμβούλιο Κρίσης, που αφορούν Ανωτάτους Αξιωματι¬ 
κούς (άρθρο 1 παρ. 4 π.δ. 144/1991). 

6. Τη διάθεση αποστράτων αξιωματικών της Ελληνικής 
Αστυνομίας, που ανακαλούνται στην ενέργεια, στο Κέ¬ 
ντρο Επιχειρήσεων της Γενικής Γραμματείας Πολιτικής 
Προστασίας του Υπουργείου Εσωτερικών, Δημόσιας 
Διοίκησης και Αποκέντρωσης, (άρθρο 4 του ν. 2344/1995 
και άρθρο 4 παρ. 4 του π.δ. 379/1997). 

7. Την έκδοση απόφασης για χορήγηση υλικής αμοι¬ 
βής σε ιδιώτες για την ενεργή συμμετοχή τους στην 
καταδίωξη ή τη σύλληψη δραστών εγκλημάτων (άρθρο 
6 του ν. 2334/1995). 

8. Την έκδοση απόφασης καθορισμού του τύπου των 
δελτίων ταυτότητας των Συνοριακών Φυλάκων (άρθρο 
4 παρ. 6 ν. 2622/1998). 

9. Την έκδοση απόφασης καθορισμού του τύπου των 
δελτίων ταυτότητας των Ειδικών Φρουρών (άρθρο 9 
παρ. 10 ν. 2734/1999, σε συνδυασμό με άρθρο 4 παρ. 6 
ν. 2622/1998). 

10. Την έκδοση αποφάσεων για τη ρύθμιση θεμάτων 
εσωτερικής διάρθρωσης και λειτουργίας των Υπηρεσιών 
της Ελληνικής Αστυνομίας, καθώς και κάθε ειδικότερου 
θέματος για την αστυνομική δύναμη, την άσκηση των 
καθηκόντων και τη συντήρηση του υλικού των Αστυ¬ 
νομικών Υπηρεσιών (άρθρο 11 παρ. 2 ν. 1481/1984, όπως 
αντικαταστάθηκε με άρθρο 1 ν. 1590/1986). 

11. Την έκδοση αποφάσεων για την ίδρυση, κατάργηση 
και συγχώνευση αστυνομικών Υπηρεσιών κατώτερων 
του Τμήματος (άρθρο 11 παρ. 4 ν. 1481/1984, όπως αντι- 
καταστάθηκε με άρθρο 1 ν. 1590/1986). 

12. Την έκδοση αποφάσεων ίδρυσης και λειτουρ¬ 
γίας αστυνομικών Υπηρεσιών για την αντιμετώπιση 
προσωρινών αναγκών τάξης και ασφάλειας (άρθρο 11 
παρ. 5 ν. 1481/1984, όπως αντικαταστάθηκε με άρθρο 1 
ν.1590/1986). 

13. Την έκδοση αποφάσεων καθορισμού εδαφικής αρ¬ 
μοδιότητας των Υπηρεσιών της Ελληνικής Αστυνομίας 
και κύρωση του πίνακα χωρογραφικής κατανομής (άρ¬ 
θρα 8 παρ. 5 και 11 παρ. 6 ν. 1481/1984, όπως το δεύτερο 
άρθρο αντικαταστάθηκε με το άρθρο 1 ν. 1590/1986). 

14. Την έκδοση απόφασης καθορισμού του τύπου 
στολής του αστυνομικού προσωπικού (άρθρο 34 παρ. 1 
ν.1481/1984). 

15. Την έκδοση απόφασης καθορισμού των παρεχο- 
μένων ατομικών εφοδίων στο αστυνομικό προσωπικό 
(άρθρο 1 ν.δ. 152/1969, άρθρα 90 παρ. 4, 92 και 93 β.δ. 
της 31.12.1957/20.1.1958, όπως το πρώτο άρθρο αντικα- 
ταστάθηκε με άρθρο 3 παρ. 1 π.δ. 10/1973 και άρθρα 20 
παρ. 1 εδαφ. ια και ιβ και 62 παρ. 4 ν. 1481/1984, όπως 
το δεύτερο άρθρο τροποποιήθηκε με άρθρο 4 παρ. 1 
ν. 1590/1986). 

16. Την έκδοση αποφάσεων αποδοχής ή απόρριψης 
προσφορών, ενστάσεων-προσφυγών κατά της διακή¬ 
ρυξης του διαγωνισμού ή κατά της συμμετοχής προ¬ 
μηθευτή σ’ αυτόν ή της νομιμότητας της διενέργειας 


ως προς τη διαδικασία παραλαβής και αποσφράγισης 
των προσφορών, καθώς και κατά των πράξεων ή πα¬ 
ραλείψεων της αναθέτουσας αρχής που αφορούν τη 
συμμετοχή οποιουδήποτε προμηθευτή στο διαγωνισμό 
ή τη διενέργεια του διαγωνισμού ως προς τη διαδικασία 
παραλαβής και αποσφράγισης των προσφορών, κρίσε- 
ως αποτελεσμάτων διαγωνισμού, υπογραφής συμβάσε¬ 
ων, έκδοση Χρηματικών Ενταλμάτων Προπληρωμής και 
έγκριση πιστώσεων, για την πραγματοποίηση δαπανών 
που δεν έχουν εκκαθαριστεί, για ποσά από 6.000.000,01 
μέχρι 9.000.000,00 ευρώ, την έκδοση αποφάσεων επί 
των ενστάσεων-προσφυγών κατά της νομιμότητας της 
διενέργειας του διαγωνισμού (ανοικτού και κλειστού) ή 
της διενεργείας του έως και την κατακυρωτική απόφα¬ 
ση ή κατά της κατακυρωτικής απόφασης, όσον αφο¬ 
ρά τη νομιμότητα και πληρότητα των δικαιολογητικών 
των άρθρων 6 και 8α του π.δ. 118/2007, για ποσά από 
3.000.000,01 μέχρι 6.000.000,00 ευρώ, καθώς και την 
έκδοση αποφάσεων για αναθεώρηση των αποφάσε¬ 
ων αυτών που έχουν εκδοθεί από τον Υπαρχηγό της 
Ελληνικής Αστυνομίας (άρθρο 20 ν. 1481/1984, άρθρο 
54 π.δ. 63/2005, άρθρα 21,22,38 και 81 του ν. 2362/1995, 
ν.2286/1995, ν. 2522/1997, π.δ. 136/1998, π.δ. 60/2007, 
π.δ. 394/1996 και π.δ. 118/2007). 

17. Την έκδοση καταλογιστικών αποφάσεων για μη 
νόμιμες δαπάνες, απώλειες υλικού ή αξιών για ποσά 
από 20.543,01 μέχρι 29.347,00 ευρώ (άρθρο 52 β.δ. της 
15.5.1959 και άρθρα 33 και 56 του ν. 2362/1955). 

18. Την έκδοση αποφάσεων για έγκριση ή τροποποίη¬ 
ση αποφάσεων του Διοικητικού Συμβουλίου του Ταμείου 
Αρωγής Αστυνομικών (Τ.Α.Α.Σ.) που καθορίζουν τα έξοδα 
διοίκησης και διαχείρισης του ενσήμου (άρθρο 38, παρ. 
2 ν. 1884/1999, σε συνδυασμό με το άρθρο 27 παρ. 1 του 
ν. 2676/1999). 

19. Την έκδοση απόφασης για τη συγκρότηση Κρατικής 
Εποπτικής Επιτροπής Ιπποδρόμου, τον ορισμό βοηθη¬ 
τικού προσωπικού της Υπηρεσίας Κρατικού Ελέγχου 
και μελών της Κ.Ε.Ε., καθώς και τον καθορισμό αμοιβής 
των μελών, του Γραμματέα της Εποπτικής Επιτροπής 
και του βοηθητικού προσωπικού του Κρατικού Ελέγχου 
του Ιπποδρόμου (άρθρο 21 της ΣΤ. 12147 από 20.5.1999 
απόφασης του Υπουργού Πολιτισμού). 

20. Την πρόταση προς το Υπουργείο Απασχόλησης 
και Κοινωνικής Προστασίας για ορισμό των μελών αστυ¬ 
νομικών στο Δ.Σ. του Τ.Α.Α.Σ. και αναπληρωτών αυτών 
(άρθρο 27 παρ. 6 ν. 2676/1999). 

21. Την έκδοση αποφάσεων για τη διάθεση τυχόν προ- 
κυπτόντων οικονομικών πλεονασμάτων των Λεσχών της 
Ελληνικής Αστυνομίας προς ενίσχυση της λειτουργίας 
των παιδικών κατασκηνώσεων και την ικανοποίηση πο¬ 
λιτιστικών και εκπαιδευτικών αναγκών του προσωπικού, 
καθώς και την έγκριση δαπανών ή ενισχύσεων σε βάρος 
των εσόδων των Λεσχών της Ελληνικής Αστυνομίας, 
για ποσά από 30.000,01 ευρώ και άνω (άρθρο 21 παρ. 
2 ν. 1481/1984, όπως αντικαταστάθηκε με το άρθρο 1 
ν.1590/1986). 

22. Την πρόταση προς τα Υπουργεία Οικονομίας 
και Οικονομικών και Δικαιοσύνης για συμμετοχή εκ¬ 
προσώπου του Υπουργείου Εσωτερικών στην Εθνική 
Αρχή Καταπολέμησης της Νομιμοποίησης Εσόδων από 
Εγκληματικές Δραστηριότητες, (άρθρο 7 παρ. 4 και 8 
ν. 2331/1995 όπως αντικαταστάθηκε με το άρθρο 7 του 
ν. 3424/2005). 

23. Τον ορισμό τακτικού και αναπληρωματικού μέ¬ 
λους ως εκπροσώπου της Ελληνικής Αστυνομίας στο 
Συντονιστικό Όργανο Δίωξης Ναρκωτικών (Σ.Ο.Δ.Ν.), με 
διετή θητεία, (άρθρο 1 π.δ. 139/1989 σε συνδυασμό με το 
άρθρο 41 παρ. 2 του ν. 3459/2006). 

24. Την έκδοση απόφασης για τον περιορισμό της 
διάρκειας μετεκπαίδευσης των Ανθυπαστυνόμων και 
τον καθορισμό διαφορετικού χρόνου έναρξης της με¬ 
τεκπαίδευσης (άρθρο 22 παρ. 2 π.δ. 190/1996). 

25. Την έκδοση αποφάσεων για τη ρύθμιση θεμάτων 
διενέργειας των εξετάσεων της παρ. 4 του άρθρου 15 
ν. 1339/1983 και ιδίως των εξεταζομένων μαθημάτων, 
του χρόνου των εξετάσεων και του τρόπου υποβολής 
των προτάσεων συμμετοχής σ’ αυτές (άρθρο 15 παρ. 4 
και 5 του ν. 1339/1983). 

26. Την έκδοση αποφάσεων για τη διακοπή ή σύντμηση 
της εκπαίδευσης των δοκίμων Υπαστυνόμων και των 
δοκίμων Αστυφυλάκων σε περίπτωση κατάστασης πο¬ 
λέμου ή γενικής επιστράτευσης (άρθρο 25 παρ. 2 του 
π.δ. 319/1995 και άρθρο 44 παρ. 2 του π.δ. 352/1995). 

27. Την έκδοση απόφασης για τον καθορισμό της διάρ¬ 
κειας μετεκπαίδευσης στην αλλοδαπή των αποφοίτων 
της Γ' βαθμίδας του Τμήματος ξένων γλωσσών της 
Σχολής Μετεκπαίδευσης και Επιμόρφωσης (άρθρο 39 
παρ. 3 του π.δ. 190/1996). 

28. Την έγκριση για πραγματοποίηση εκπαιδευτικής 
εκδρομής στο εξωτερικό των σπουδαστών του Τμή¬ 
ματος Ξένων Γλωσσών της Σχολής Μετεκπαίδευσης 
και Επιμόρφωσης (άρθρο 60 παρ. 1 του π.δ. 190/1996 
σε συνδυασμό με άρθρο 29 ίδιου διατάγματος, όπως 
αντικαταστάθηκε με άρθρο 5 π.δ/τος 170/2006). 

29. Την έκδοση απόφασης για εκπαίδευση ή μετεκπαί¬ 
δευση αστυνομικού προσωπικού στο εξωτερικό (άρθρο 
63 παρ. 5 του π.δ. 190/1996). 

30. Την έκδοση απόφασης για εκπαίδευση ή μετεκ¬ 
παίδευση αστυνομικού προσωπικού στο εξωτερικό και 
την τελική επιλογή αυτού που θα εκπαιδευθεί ή με- 
τεκπαιδευθεί (άρθρα 63 παρ. 5 και 64 παρ. 3 του π.δ. 
190/1996). 

31. Την έγκριση για χορήγηση εκπαιδευτικών αδειών 
στο αστυνομικό προσωπικό για το εξωτερικό (άρθρο 
66 παρ. 2 του π.δ. 190/1996). 

32. Την έκδοση απόφασης για τον καθορισμό του 
αριθμού των εισαγομένων στη Σχολή Εθνικής Ασφάλει¬ 
ας (άρθρο 15 παρ. 1 και 2 του π.δ. 380/1996). 

33. Την έκδοση απόφασης για τον διορισμό και την 
παύση του διδακτικού προσωπικού της Σχολής Εθνικής 
Ασφάλειας (άρθρο 19 παρ. 1 και 4 π.δ. 380/1996, σε συν¬ 
δυασμό με άρθρο 41 παρ. 10 του ν. 1481/1984). 

34. Την έγκριση για πραγματοποίηση εκπαιδευτι¬ 
κής εκδρομής στο εξωτερικό των σπουδαστών της 
Σχολής Εθνικής Ασφάλειας (άρθρο 35 παρ. 2 του 
π.δ. 380/1996). 

35. Την έκδοση αποφάσεων καθορισμού του τόπου, 
του χρόνου και του είδους της βασικής εκπαίδευσης 
των Συνοριακών Φυλάκων και των Ειδικών Φρουρών 
(άρθρο 4 παρ. 1 του ν. 2622/1998 και άρθρο 9 παρ. 8 
του ν. 2734/1999). 

36. Την έκδοση απόφασης για διακοπή έκδοσης του 
περιοδικού «ΑΣΤΥΝΟΜΙΚΗ ΑΝΑΣΚΟΠΗΣΗ» και καθορι¬ 
σμού του τρόπου διάθεσης των ενεργητικών υπολοί¬ 
πων (άρθρο 16 της 9010/1/16-γ' από 5.1.2001 απόφασης 
Υπουργού Δημόσιας Τάξης). 


Γ. ΣΤΟΝ ΥΠΑΡΧΗΓΟ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

1. Την άσκηση έφεσης στο Σ.τ.Ε., κατά των αποφάσεων 
του Διοικητικού Εφετείου που αφορούν προσλήψεις, 
κρίσεις, προαγωγές και αποστρατείες του αστυνομι¬ 
κού προσωπικού της Ελληνικής Αστυνομίας (άρθρο 5Α 
ν.702/1977, όπως προστέθηκε με άρθρο 3 ν. 2944/2001, 
σε συνδυασμό με άρθρο 58 π.δ. 18/1989). 

2. Τις αποφάσεις, με τις οποίες ορίζονται ανώτεροι 
αξιωματικοί της Ελληνικής Αστυνομίας ως Διευθυντές 
στα Ασφαλιστικά Ταμεία του προσωπικού του Σώματος 
(άρθρο 9 παρ. 1 του ν. 1586/1986, όπως συμπληρώθηκε 
με άρθρο 37 του ν. 1975/1991). 

3. Την έκδοση απόφασης για προμήθεια αστυνομικών 
σκύλων (άρθρο 15 παρ. 1 του π.δ. 500/1989). 

4. Την αναστολή εκτέλεσης των ποινών της απότα¬ 
ξης, της αργίας με απόλυση, της αργίας με πρόσκαιρη 
παύση και του διοικητικού μέτρου της διαθεσιμότητας 
που επιβάλλεται σε ανθυπαστυνόμους, αρχιφύλακες και 
αστυφύλακες (άρθρο 52 π.δ. 18/1989). 

5. Την έκδοση αποφάσεων για τη διάθεση τυχόν προ- 
κυπτόντων πλεονασμάτων των Λεσχών προς ενίσχυση 
της λειτουργίας των παιδικών κατασκηνώσεων και την 
ικανοποίηση πολιτιστικών και εκπαιδευτικών αναγκών 
του προσωπικού, καθώς και την έγκριση δαπανών ή 
ενισχύσεων σε βάρος των εσόδων των Λεσχών της 
Ελληνικής Αστυνομίας για ποσά από 15.000,01 μέχρι 
30.000,00 ευρώ (άρθρο 21 παρ. 2 ν. 1481/1984, όπως αντι- 
καταστάθηκε με το άρθρο 1 ν. 1590/1986). 

6. Την έκδοση αποφάσεων αποδοχής ή απόρριψης 
προσφορών, ενστάσεων-προσφυγών κατά της διακή¬ 
ρυξης του διαγωνισμού ή κατά της συμμετοχής προ¬ 
μηθευτή σ’ αυτόν ή της νομιμότητας της διενέργειας 
ως προς τη διαδικασία παραλαβής και αποσφράγισης 
των προσφορών, καθώς και κατά των πράξεων ή πα¬ 
ραλείψεων της αναθέτουσας αρχής που αφορούν τη 
συμμετοχή οποιουδήποτε προμηθευτή στο διαγωνισμό 
ή τη διενέργεια του διαγωνισμού ως προς τη διαδικασία 
παραλαβής και αποσφράγισης των προσφορών, κρίσε- 
ως αποτελεσμάτων διαγωνισμού, υπογραφής συμβάσε¬ 
ων, έκδοση Χρηματικών Ενταλμάτων Προπληρωμής και 
έγκριση πιστώσεων, για την πραγματοποίηση δαπανών 
που δεν έχουν εκκαθαριστεί, για ποσά από 3.000.000,01 
μέχρι 6.000.000,00 ευρώ, την έκδοση αποφάσεων επί 
των ενστάσεων-προσφυγών κατά της νομιμότητας της 
διενέργειας του διαγωνισμού (ανοικτού και κλειστού) ή 
της διενεργείας του έως και την κατακυρωτική απόφα¬ 
ση ή κατά της κατακυρωτικής απόφασης, όσον αφο¬ 
ρά τη νομιμότητα και πληρότητα των δικαιολογητικών 
των άρθρων 6 και 8α του π.δ. 118/2007, για ποσά από 
1.500.000,01 μέχρι 3.000.000,00 ευρώ, καθώς και την 
έκδοση αποφάσεων για αναθεώρηση των αποφάσεων 
αυτών που έχουν εκδοθεί από τον Προϊστάμενο Επιτε¬ 
λείου του Αρχηγείου της Ελληνικής Αστυνομίας (άρθρο 
20 ν.1481/1984, άρθρο 54 π.δ. 63/2005, άρθρα 21,22,38 και 
81 του ν. 2362/1995, ν. 2286/1995, ν. 2522/1997, π.δ. 136/1998, 
π.δ. 60/2007, π.δ. 394/1996 και π.δ. 118/2007). 

7. Την έκδοση καταλογιστικών αποφάσεων για μη 
νόμιμες δαπάνες, απώλειες υλικού ή αξιών για ποσά 
από 14.674,01 μέχρι 20.543,00 ευρώ (άρθρο 52 β.δ. της 
15.5.1959 και άρθρα 33 και 56 του ν. 2362/1955). 

8. Τον διορισμό Διαχειριστή Χρηματικού και Επόπτη 
Οικονομικών Υπηρεσιών της Διεύθυνσης Διαχείρισης 
Χρηματικού της Ελληνικής Αστυνομίας (άρθρο 32 
ν.δ. 3365/1955 και άρθρο 47 του ν. 2362/1995). 

9. Την έκδοση απόφασης για τη διακοπή της εκπαί¬ 
δευσης ή μετεκπαίδευσης των εκπαιδευόμενων στην 
Αστυνομική Ακαδημία ή τη σύντμηση της διάρκειας εκ¬ 
παίδευσης, όταν συντρέχουν λόγοι δημοσίου συμφέρο¬ 
ντος (άρθρο 41 παρ. 7 του ν. 1481/1984, σε συνδυασμό 
με το άρθρο 25 παρ. 2 του π.δ. 319/1995 και άρθρο 44 
παρ. 2 του π.δ. 352/1995). 

Δ. ΣΤΟΝ ΠΡΟΪΣΤΑΜΕΝΟ ΕΠΙΤΕΛΕΙΟΥ ΤΟΥ ΑΡΧΗΓΕΙΟΥ 
ΕΛΛΗΝΙΚΗΣ ΑΣΤΥΝΟΜΙΑΣ 

1. Την αναστολή εκτέλεσης αποφάσεων πρωτοβαθμίων 
ή δευτεροβαθμίων συμβουλίων κρίσης ανθυπαστυνόμων, 
αρχιφυλάκων, αστυφυλάκων, συνοριακών φυλάκων και 
ειδικών φρουρών (άρθρο 52 π.δ. 18/1989, όπως αντικα- 
ταστάθηκε με άρθρο 35 ν. 2721/1999, σε συνδυασμό με 
διατάξεις άρθρου 6 ν. 2622/1998 και άρθρου 9 παρ. 10 
ν. 2734/1999). 

2. Την εκτίμηση του περιεχομένου των Ε.Δ.Ε. που 
ενεργούνται για τη βεβαίωση πράξεων ανδραγαθίας 
και την έκδοση διαταγών για τη συμπλήρωσή τους ή την 
παραπομπή των υποθέσεων στο αρμόδιο πρωτοβάθ¬ 
μιο συμβούλιο κρίσεως που αφορούν αστυνομικό προ¬ 
σωπικό, πλην ανωτάτων αξιωματικών (άρθρο 1 παρ. 4 
π.δ. 144/1991). 

3. Την απονομή Διαμνημονεύσεων σε Ανθυπαστυνό¬ 
μους, Αρχιφύλακες και Αστυφύλακες (π.δ. 141/1993 και 
289/1998). 

4. Την έκδοση αποφάσεων απονομής υλικών αμοι¬ 
βών στο αστυνομικό προσωπικό, πλην αντιστρατήγων 
και στο πολιτικό προσωπικό που υπηρετεί στην Ελ¬ 
ληνική Αστυνομία, καθώς και αποφάσεων χορήγησης 
αποζημιώσεως στο αστυνομικό προσωπικό για ελαφρά 
τραύματα ή βλάβες ή φθορές ή απώλειες ενδυμάτων ή 
αντικειμένων κατά την εκτέλεση των καθηκόντων τους 
(άρθρο 39 παρ. 3 και 4 ν. 1481/1984). 

5. Την έκδοση αποφάσεων για χορήγηση άδειας χω¬ 
ρίς αποδοχές σε ανώτατους αξιωματικούς που είναι 
σύζυγοι μονίμων αξιωματικών και υπαξιωματικών των 
Ε.Δ. και Σ.Α., που υπηρετούν στο εξωτερικό (άρθρο 10 
π.δ. 27/1986, όπως αντικαταστάθηκε με το άρθρο 2 
π.δ. 12/1994). 

6. Την έγκριση χορήγησης αδείας στο προσωπικό της 
Ελληνικής Αστυνομίας, σε προεκλογική περίοδο λόγω 
κατεπείγουσας ανάγκης (άρθρο 106 π.δ. 96/2007). 

7. Την έκδοση αποφάσεων ή εντολών μετακίνησης 
των μόνιμων πολιτικών υπαλλήλων και των υπαλλήλων 
με σύμβαση εργασίας ιδιωτικού δικαίου της Ελληνικής 
Αστυνομίας που υπηρετούν σε Κεντρικές Υπηρεσίες 
για εκτέλεση υπηρεσίας εκτός έδρας (άρθρο 3 παρ. 1 
ν. 2685/1999). 

8. Την έκδοση αποφάσεων αποδοχής ή απόρριψης 
προσφορών, ενστάσεων - προσφυγών κατά της διακή¬ 
ρυξης του διαγωνισμού ή κατά της συμμετοχής προ¬ 
μηθευτή σ’ αυτόν ή της νομιμότητας της διενέργειας 
ως προς τη διαδικασία παραλαβής και αποσφράγισης 
των προσφορών, καθώς και κατά των πράξεων ή πα¬ 
ραλείψεων της αναθέτουσας αρχής που αφορούν τη 
συμμετοχή οποιουδήποτε προμηθευτή στο διαγωνισμό 
ή τη διενέργεια του διαγωνισμού ως προς τη διαδικασία 
παραλαβής και αποσφράγισης των προσφορών, κρίσε¬ 
ως αποτελεσμάτων διαγωνισμού, υπογραφής συμβάσε¬ 
ων, έκδοση Χρηματικών Ενταλμάτων Προπληρωμής και 
έγκριση πιστώσεων, για την πραγματοποίηση δαπανών 
που δεν έχουν εκκαθαριστεί, για ποσά από 1.500.000,01 


μέχρι 3.000.000,00 ευρώ, την έκδοση αποφάσεων επί 
των ενστάσεων-προσφυγών κατά της νομιμότητας 
της διενέργειας του διαγωνισμού (ανοικτού και κλει¬ 
στού) ή της διενεργείας του έως και την κατακυρωτική 
απόφαση ή κατά της κατακυρωτικής απόφασης, όσον 
αφορά τη νομιμότητα και πληρότητα των δικαιολογη- 
τικών των άρθρων 6 και 8α του π.δ. 118/2007, για ποσά 
από 300.000,01 μέχρι 1.500.000,00 ευρώ, καθώς και την 
έκδοση αποφάσεων για αναθεώρηση των αποφάσεων 
αυτών που έχουν εκδοθεί από τον Προϊστάμενο Κλάδου 
Οικονομικοτεχνικών και Πληροφορικής του Αρχηγείου 
της Ελληνικής Αστυνομίας (άρθρο 20 ν. 1481/1984, άρθρο 
54 π.δ. 63/2005, άρθρα 21,22,38 και 81 του ν. 2362/1995, 
ν. 2286/1995, ν. 2522/1997, π.δ. 136/1998, π.δ. 60/2007, 
π.δ. 394/1996 και π.δ. 118/2007). 

9. Την έκδοση καταλογιστικών αποφάσεων για μη νό¬ 
μιμες δαπάνες, απώλειες υλικού ή αξιών για ποσά μέχρι 
14.674,00 (άρθρο 52 β.δ. της 15.5.1959 και άρθρα 33 και 
56 του ν. 2362/1955). 

10. Την έκδοση αποφάσεων για τη διάθεση τυχόν προ- 
κυπτόντων οικονομικών πλεονασμάτων των Λεσχών της 
Ελληνικής Αστυνομίας προς ενίσχυση της λειτουργίας 
των παιδικών κατασκηνώσεων και την ικανοποίηση πο¬ 
λιτιστικών και εκπαιδευτικών αναγκών του προσωπικού 
καθώς και την έγκριση δαπανών ή ενισχύσεων σε βάρος 
των εσόδων των Λεσχών της Ελληνικής Αστυνομίας 
για ποσά από 9.000,01 μέχρι 15.000,00 ευρώ (άρθρο 21 
παρ. 2 ν. 1481/1984, όπως αντικαταστάθηκε με το άρθρο 
1 ν. 1590/1986). 

11. Την εκπαίδευση ημεδαπών ή αλλοδαπών αρχών 
και υπηρεσιών από τους εκπαιδευτές αστυνομικών σκύ¬ 
λων της Ελληνικής Αστυνομίας (άρθρο 1 παρ. 3 του 
π.δ. 500/1989). 

Ε. ΣΤΟΥΣ ΓΕΝΙΚΟΥΣ ΕΠΙΘΕΩΡΗΤΕΣ ΑΣΤΥΝΟΜΙΑΣ 

Την εξέταση αιτημάτων ή αναφορών ή αιτιάσεων 
φυσικών ή νομικών προσώπων που απευθύνονται στο 
Υπουργείο και αφορούν ενέργειες ή παραλείψεις των 
Γενικών Αστυνομικών Διευθύνσεων δικαιοδοσίας τους 
και τις απαντήσεις σ’ αυτές (άρθρο 41 π.δ. 63/2005 σε 
συνδυασμό με άρθρο 23 παρ. 4 ν. 2800/2000 και άρθρο 
37 π.δ. 14/2001, όπως αντικαταστάθηκε με άρθρο 1 παρ. 3 
π.δ. 205/2004). 

ΣΤ. ΣΤΟΝ ΠΡΟΪΣΤΑΜΕΝΟ ΚΛΑΔΟΥ ΑΣΦΑΛΕΙΑΣ ΚΑΙ 
ΤΑΞΗΣ/ΑΡΧΗΓΕΙΟΥ ΕΛΛΗΝΙΚΗΣ ΑΣΤΥΝΟΜΙΑΣ 

1. Τη χορήγηση αδειών σε εκτοπισμένα άτομα, επικίν¬ 
δυνα στη δημόσια ασφάλεια ή έκδοση αποφάσεων για 
την αλλαγή του τόπου εκτόπισής τους (άρθρο 8 παρ. 1 
και 3 ν.δ. 207/1941). 

2. Τον ορισμό ανώτερων αξιωματικών της Ελληνικής 
Αστυνομίας για συμμετοχή, ως τακτικών και αναπληρω¬ 
ματικών μελών, στην επιτροπή ναρκωτικών του Υπουρ¬ 
γείου Υγείας και Κοινωνικής Αλληλεγγύης (άρθρο 5 
ν.3459/2006). 

3. Την έκδοση απόφασης, με την οποία καθορίζονται 
τα κριτήρια και η διαδικασία αξιολόγησης των σχετι¬ 
κών αιτήσεων σύνδεσης με τις αστυνομικές Υπηρεσί¬ 
ες συστημάτων συναγερμού και η συνέχιση αυτής, τα 
απαιτούμενα δικαιολογητικά, η αρμόδια αρχή χορήγη¬ 
σης της έγκρισης, το αρμόδιο όργανο εξέτασης της 
προσφυγής, σε περίπτωση απόρριψης του αιτήματος, οι 
αστυνομικές Υπηρεσίες υποδοχής τέτοιων συνδέσεων, 
οι υποχρεώσεις των συνδεομένων, καθώς και κάθε άλλη 
σχετική λεπτομέρεια (άρθρο 13 παρ. 2 ν. 2622/1998 και 

8518/9/1- ιβ' από 14.4.1999 απόφασης Υπουργού Δημό¬ 
σιας Τ άξης). 

4. Τη χορήγηση άδειας τέλεσης αγώνων αυτοκινήτων, 
τρίτροχων οχημάτων, μοτοσικλετών και μοτοποδηλά¬ 
των, για αγώνες που διεξάγονται σε περιφέρειες πε¬ 
ρισσοτέρων της μίας Γενικές Αστυνομικές Διευθύνσεις 
(άρθρο 49 παρ. 2 εδαφ. γ' ν. 2696/1999). 

5. Τον ορισμό αξιωματικών της Ελληνικής Αστυνομί¬ 
ας ως μελών των πειθαρχικών συμβουλίων επιβατη¬ 
γών δημοσίας χρήσεως αυτοκινήτων (ΤΑΞΙ) (άρθρο 21 
π.δ. 243/1987). 

Ζ. ΣΤΟΝ ΠΡΟΪΣΤΑΜΕΝΟ ΚΛΑΔΟΥ ΟΡΓΑΝΩΣΗΣ ΚΑΙ 
ΑΝΘΡΩΠΙΝΟΥ ΔΥΝΑΜΙΚΟΥ/ΑΡΧΗΓΕΙΟΥ ΕΛΛΗΝΙΚΗΣ 
ΑΣΤΥΝΟΜΙΑΣ 

1. Την έκδοση απόφασης με την οποία τίθενται στην 
κατάσταση Μόνιμης Διαθεσιμότητας οι αξιωματικοί της 
Ελληνικής Αστυνομίας (άρθρο 8 παρ. 1, εδάφ. ζ και παρ. 2 
π.δ. 24/1997 και ν.δ. 330/1947). 

2. Την έκδοση αποφάσεων για μετάταξη αξιωματι¬ 
κών από την ενεργό υπηρεσία στην κατάσταση υπη¬ 
ρεσίας γραφείου (άρθρο 8 παρ. 1 εδάφ. β' και παρ. 2 
π.δ. 24/1997). 

3. Την έκδοση αποφάσεων προαγωγής ανθυπαστυ- 
νόμων στον επόμενο βαθμό ενόψει αυτεπάγγελτης 
αποστρατείας τους λόγω σωματικής ανικανότητας ή 
λόγω καταλλήψεώς τους από το όριο ηλικίας και απο¬ 
στρατείας αυτών (άρθρο μόνο παρ. γ' π.δ. 726/1980, σε 
συνδυασμό με άρθρο 4 ν. 772/1978 και άρθρα 13 και 45 
ν.δ. 343/1969). 

4. Την έκδοση αποφάσεων για τη συμπλήρωση των 
κενών θέσεων που είναι πιθανόν και προκύπτουν μετά 
την εισαγωγή σπουδαστών στις Σχολές της Ελληνικής 
Αστυνομίας, με βάση τους σχετικούς πίνακες επιλα- 
χόντων που αποστέλλονται από το Υπουργείο Παι¬ 
δείας (άρθρο 1 παρ. 7 ν. 2226/1994 σε συνδυασμό με 
π.δ. 4/1994). 

5. Την έκδοση απόφασης επί προτάσεων καταλλη¬ 
λότητας Ανθυπαστυνόμων που συντάσσονται για την 
εισαγωγή τους στο Τμήμα Επαγγελματικής Μετεκπαί¬ 
δευσης Ανθυπαστυνόμων, σε περίπτωση διαφωνίας 
των καθ’ ιεραρχία προϊσταμένων (άρθρο 7 παρ. 1 του 
ν.δ. 649/1970). 

6. Την έκδοση αποφάσεων για μετάταξη ανθυπαστυ¬ 
νόμων από την κατάσταση της ενέργειας στην κατά¬ 
σταση της υπηρεσίας γραφείου (άρθρο μόνο παρ. δ 
π.δ. 726/1980, σε συνδυασμό με άρθρα 2 παρ. 2, 6 παρ. 3 
και 45 ν.δ. 343/1969). 

7. Την έκδοση αποφάσεων σύστασης θέσεων για τους 
αρχιφύλακες και αστυφύλακες που κρίνονται ανίκανοι 
για την ενεργό υπηρεσία αλλά ικανοί για υπηρεσία γρα¬ 
φείου (άρθρο 9 ν. 1339/1983). 

8. Την έκδοση αποφάσεων για κύρωση των πινάκων 
ανθυπαστυνόμων που κρίνονται κατά τις τακτικές και 
έκτακτες κρίσεις (άρθρο 16. παρ. 1 ν.δ. 649/1970). 

9. Την έκδοση αποφάσεων για αποδοχή παραίτησης 
ανθυπαστυνόμων ή για θέση σε αποστρατεία αυτών 
(άρθρα 13, 19 και 45 ν.δ. 343/1969, σε συνδυασμό με 
π.δ. 726/1980). 

10. Την έκδοση απόφασης απόλυσης λόγω ορίου ηλι¬ 
κίας, προσωπικού με σχέση εργασίας ιδιωτικού δικαίου 
(άρθρο 43 του ν. 993/1979). 

11. Την έκδοση αποφάσεων τοποθετήσεων, μεταθέ¬ 
σεων, αποσπάσεων, πλην εκείνων από Υπουργείο σε 


Υπουργείο, του προσωπικού με σύμβαση εργασίας ιδιω¬ 
τικού δικαίου (άρθρα 26 και 27 ν.993/1979, 23 ν.1735/1987 
και 68 ν. 3528/2007). 

12. Την έκδοση απόφασης λύσης της σύμβασης εργα¬ 
σίας λόγω θανάτου του απασχολούμενου με σχέση ερ¬ 
γασίας ιδιωτικού δικαίου (άρθρο 40 του ν. 993/1979). 

13. Την έκδοση απόφασης καταγγελίας της σύμβασης 
εργασίας από το απασχολούμενο προσωπικό με σχέση 
εργασίας ιδιωτικού δικαίου (άρθρο 48 ν.993/1979). 

14. Την έκδοση απόφασης για την πλήρωση θέσεων 
που θα κενωθούν, για οποιοδήποτε λόγο μέσα στον 
πρώτο μήνα από την ημερομηνία κατάταξης, (άρθρο 14 
παρ. 3 του π.δ. 4/1994). 

15. Την έκδοση διαταγής για διενέργεια ΕΔΕ προς 
διαπίστωση προϋποθέσεων για την πρόσληψη ιδιωτών, 
κατ’ εφαρμογή του άρθρου 11 του ν. 2713/1999 (άρθρο 
5 παρ. 3 του ν. 2452/1996, σε συνδυασμό με άρθρο 16 
παρ. 1 του ν. 1558/1985). 

16. Την έκδοση αποφάσεων καθορισμού του τύπου 
των σφραγίδων των αστυνομικών Υπηρεσιών (άρθρο 
7 ν. 48/1975). 

17. Την έκδοση αποφάσεων με τις οποίες τίθενται στην 
κατάσταση μακράς αναρρωτικής άδειας οι αξιωματικοί 
της Ελληνικής Αστυνομίας (άρθρο 8 του π.δ. 24/1997). 

18. Τη χορήγηση στο πολιτικό προσωπικό αδειών υπη¬ 
ρεσιακής εκπαίδευσης και ανάκληση αυτών, καθώς και 
αδειών για επιμορφωτικούς ή επιστημονικούς λόγους 
ή για συμμετοχή σε συνέδρια, συνδιασκέψεις και κάθε 
είδους συναντήσεις επιστημονικού χαρακτήρα (άρθρα 
58 και 59 ν. 3528/2007). 

19. Την έκδοση αποφάσεων για την κατανομή των 
εισαγομένων στα Τμήματα της Σχολής Αστυφυλάκων 
(άρθρο 2 παρ. 2 του ν. 2226/1994). 

Η. ΣΤΟΝ ΠΡΟΪΣΤΑΜΕΝΟ ΚΛΑΔΟΥ ΟΙΚΟΝΟΜΙΚΟΤΕ- 
ΧΝΙΚΩΝ ΚΑΙ ΠΛΗΡΟΦΟΡΙΚΗΣ/ΑΡΧΗΓΕΙΟΥ ΕΛΛΗΝΙΚΗΣ 
ΑΣΤΥΝΟΜΙΑΣ. 

1. Την έκδοση αποφάσεων συγκρότησης επιτροπής 
προσδιορισμού της τρέχουσας τιμής των υλικών του δη¬ 
μοσίου που διαπιστώνεται έλλειψη για τον καταλογισμό 
τους σε χρήμα (άρθρο 56 παρ. 8 του ν. 2362/1995). 

2. Την έκδοση αποφάσεων αποδοχής ή απόρριψης 
προσφορών, ενστάσεων - προσφυγών κατά της διακή¬ 
ρυξης του διαγωνισμού ή κατά της συμμετοχής προ¬ 
μηθευτή σ’ αυτόν ή της νομιμότητας της διενέργειας 
ως προς τη διαδικασία παραλαβής και αποσφράγισης 
των προσφορών, καθώς και κατά των πράξεων ή πα¬ 
ραλείψεων της αναθέτουσας αρχής που αφορούν τη 
συμμετοχή οποιουδήποτε προμηθευτή στο διαγωνισμό 
ή τη διενέργεια του διαγωνισμού ως προς τη διαδικα¬ 
σία παραλαβής και αποσφράγισης των προσφορών, 
κρίσεως αποτελεσμάτων διαγωνισμού, υπογραφής 
συμβάσεων, έκδοση Χρηματικών Ενταλμάτων Προπλη¬ 
ρωμής και έγκριση πιστώσεων, για την πραγματοποί¬ 
ηση δαπανών που δεν έχουν εκκαθαριστεί, για ποσά 
από 300.000,01 μέχρι 1.500.000,00 ευρώ, την έκδοση 
αποφάσεων επί των ενστάσεων-προσφυγών κατά της 
νομιμότητας της διενέργειας του διαγωνισμού (ανοι¬ 
κτού και κλειστού) ή της διενεργείας του έως και την 
κατακυρωτική απόφαση ή κατά της κατακυρωτικής 
απόφασης, όσον αφορά τη νομιμότητα και πληρό¬ 
τητα των δικαιολογητικών των άρθρων 6 και 8α του 
π.δ. 118/2007, για ποσά μέχρι 300.000,00 ευρώ, καθώς 

και την έκδοση αποφάσεων για αναθεώρηση των πό¬ 
σης φύσεως αποφάσεων, που προβλέπονται από τον 
Κανονισμό Προμηθειών Δημοσίου (Κ.Π.Δ.) και εκδίδονται 
από τον Διευθυντή Διεύθυνσης Οικονομικών/Αρχηγείου 
Ελληνικής Αστυνομίας, τους Διευθυντές Διευθύνσεων 
Γενικών Αστυνομικών Διευθύνσεων, τους Αστυνομικούς 
Διευθυντές Νομών και τους Διευθυντές των Υπηρεσιών 
που εξομοιούνται προς αυτές (άρθρο 20 ν. 1481/1984, 
άρθρο 54 π.δ. 63/2005, άρθρα 21,22,38 και 81 του 
ν. 2362/1995, ν. 2286/1995, ν.2522/1997, π.δ. 136/1998, 
π.δ. 60/2007, π.δ. 394/1996 και π.δ. 118/2007). 

3. Την έκδοση αποφάσεων για τη διάθεση τυχόν προ- 
κυπτόντων οικονομικών πλεονασμάτων των Λεσχών της 
Ελληνικής Αστυνομίας προς ενίσχυση της λειτουργίας 
των παιδικών κατασκηνώσεων και την ικανοποίηση πο¬ 
λιτιστικών και εκπαιδευτικών αναγκών του προσωπικού 
καθώς και την έγκριση δαπανών ή ενισχύσεων σε βάρος 
των εσόδων των Λεσχών της Ελληνικής Αστυνομίας για 
ποσά από 3.000,01 έως 9.000,00 ευρώ (άρθρο 21 παρ. 2 

ν. 1481/1984, όπως αντικαταστάθηκε με το άρθρο 1 
ν.1590/1986). 

4. Τον ορισμό υπολόγων διαχειριστών για την πληρω¬ 
μή των έργων του Προγράμματος Δημοσίων Επενδύσε¬ 
ων από τις πιστώσεις αυτού (άρθρο 7 του ν. 2362/1995, 
σε συνδυασμό με άρθρα 32 και 39 του ν.δ. 3365/1955). 

5. Τις εγκρίσεις εγκατάστασης τηλεφωνικών συνδέ¬ 
σεων (ΔΙΟΔ/Φ.6Θ/1/Α 4061/20.3.1984 κοινή υπουργική 
απόφαση Β' 155). 

6. Τις αποφάσεις καθορισμού των Υπηρεσιών που δι¬ 
καιούνται να πραγματοποιούν κρατικές υπεραστικές 
τηλεφωνικές συνδιαλέξεις μέσω Ο.Τ.Ε. (ΔΙΟΔ/Φ.6Θ/1/Α 
4061/20.3.1984 κοινή υπουργική απόφαση Β' 155). 

7. Τις εγκρίσεις εγκατάστασης ευθειών συνδέσεων, 
εξωκείμενων γραμμών, τερματικών κέντρων, κυκλωμά¬ 
των κ.λπ. (ΔΙΟΔ/Φ.60/1/Α 4061/20.3.1984 κοινή υπουργική 
απόφαση Β' 155). 

8. Τις εγκρίσεις εγκατάστασης τηλετύπων (ΤΕΕΕΧ) 
στις Κεντρικές Υπηρεσίες της Ελληνικής Αστυνομίας 
(ΔΙΟΔ/Φ.60/1/Α 4061/20.3.1984 κοινή υπουργική απόφαση 
Β' 155). 

9. Τις εγκρίσεις κυκλοφορίας οχημάτων προερχομέ- 
νων από δωρεές στην Ελληνική Αστυνομία (υπ’ αριθμ. 
6400/2060/25.5.1984 απόφαση Υπουργού Προεδρίας της 
Κυβέρνησης). 

Θ. ΣΤΟ ΔΙΕΥΘΥΝΤΗ ΔΙΕΥΘΥΝΣΗΣ ΚΡΑΤΙΚΗΣ ΑΣΦΑ- 
ΛΕΙΑΣ/ΚΛΑΔΟΥ ΑΣΦΑΛΕΙΑΣ ΚΑΙ ΤΑΞΗΣ 

1. Την παροχή σύμφωνης γνώμης για τη χορήγηση από 
τον Υπουργό Εθνικής Οικονομίας αδείας εξαγωγής ή 
επανεξαγωγής κυνηγετικών και αεροβόλων όπλων κλπ. 
(άρθρο 3 παρ. 4 ν. 2168/1993). 

2. Την παροχή σύμφωνης γνώμης για την έκδοση από 
το Υπουργείο Εθνικής Οικονομίας, άδειας εξαγωγής ή 
επανεξαγωγής φωτοβολίδων, βεγγαλικών, πυροτεχνη¬ 
μάτων, παιδικών αθυρμάτων και συσκευών εκτόξευσης 
φωτοβολίδων (άρθρο 5 α παρ. 5 ν. 456/1976, το οποίο 
προστέθηκε με το άρθρο 30 ν. 2168/1993). 

3. Τη διατύπωση σύμφωνης γνώμης για την επανεξα- 
γωγή των ειδών των παραγράφων 1 και 2 του άρθρου 
3 ν. 2168/1993 τα οποία εισήχθησαν στην Ελλάδα και 
κρίθηκαν ακατάλληλα από τις εγχώριες πολεμικές βι¬ 
ομηχανίες, αν κατά την εισαγωγή τους εκδόθηκε άδεια 
από την αστυνομική αρχή (άρθρο 3 παρ. 3 εδάφιο β' 
ν. 2168/1993). 


4. Τη διατύπωση σύμφωνης γνώμης προς το Υπουρ¬ 
γείο Οικονομίας και Οικονομικών, προκειμένου για εξα¬ 
γωγή ή επανεξαγωγή πυροβόλων όπλων, εκρηκτικών 
υλών, πυρομαχικών και άλλων ειδών πολεμικού υλικού, 
καθώς και για την εισαγωγή, κατασκευή και εμπορία 
των οποίων προβλέπεται άδεια των αστυνομικών αρχών 
(άρθρο 3 παρ. 1 ν. 2168/1993). 

5. Τη διατύπωση σύμφωνης γνώμης προς το Υπουρ¬ 
γείο Εμπορικής Ναυτιλίας, Αιγαίου και Νησιωτικής Πο¬ 
λιτικής σε περίπτωση χορήγησης αδειών μικτής δια¬ 
μετακόμισης που προβλέπονται από τις διατάξεις του 
άρθρου 7 της υπ’ αριθμ. 3009/2/21γ από 20.4.1994 κοινής 
απόφασης (άρθρο 5 παρ. 2 υπ’ αριθμ. 3009/2/21γ από 
20.4.1994 απόφαση Υπουργών Δημόσιας Τάξης και Εθνι¬ 
κής Οικονομίας). 

6. Τη χορήγηση αδειών κατασκευής, μετασκευής, συ¬ 
ναρμολόγησης και επισκευής περιστρόφων, πιστολίων, 
ανταλλακτικών μερών και φυσιγγίων αυτών, εκρηκτι¬ 
κών υλών, όπλων καταστροφής συγκολουμένου υλικού 
σε περιστροφικούς κλιβάνους και φυσιγγίων αυτών, 
εκρηκτικών μηχανισμών για επαγγελματικές ανάγκες 
μεταλλευτικών, λατομικών ή άλλων συναφών επιχειρή¬ 
σεων, όπλων σκοποβολής, ανταλλακτικών, σκοπευτικών 
διοπτρών και φυσιγγίων αυτών, όπλων κ.λπ. αντικειμέ¬ 
νων, που προορίζονται για δείγματα ή εκθέσεις όπλων 
ειδικού τύπου για αναισθητοποίηση ή ακίνδυνη θανάτω¬ 
ση ζώων, όπλων με ραβδωτή κάνη και διοπτρών (προς 
χρήση Υπηρεσιών του Υπουργείου Αγροτικής Ανάπτυξης 
και Τροφίμων), αυτομάτων όπλων και φυσιγγίων αυτών 
(άρθρο 5 παρ. 1 ν. 2168/1993), εισαγωγής ή μεταφοράς 
των ειδών αυτών από το εξωτερικό και εμπορίας των 
εν λόγω ειδών, πλέον εκείνων που με την υπ’ αριθμ. 
3009/2/23α από 31.8.1994 (ΦΕΚ Β' 696) απόφαση έχει ορι- 
σθεί να χορηγούνται από τις περιφερειακές Υπηρεσίες 
(άρθρο 5 παρ. 1, άρθρο 2 παρ. 2 και 3 και άρθρο 6 παρ. 3 
ν. 2168/1993). 

I. ΣΤΟ ΔΙΕΥΘΥΝΤΗ ΔΙΕΥΘΥΝΣΗΣ ΑΛΛΟΔΑΠΩΝ/ΚΛΑ- 
ΔΟΥ ΑΣΦΑΛΕΙΑΣ ΚΑΙ ΤΑΞΗΣ 

1. Την έκδοση απόφασης σε περίπτωση αμφισβήτησης 
ως προς την ιδιότητα του αλλοδαπού ως ομογενούς, 
αυτεπάγγελτα ή ύστερα από αίτηση του ενδιαφερομέ¬ 
νου (άρθρου 17 παράγραφος 2 του ν. 1975/1991, όπως 
αντικαταστάθηκε με το άρθρο 24 του ν. 3320/2005). 

2. Την έκδοση διαταγής για άμεση αναχώρηση αλλο¬ 
δαπού, σε περίπτωση αμφισβήτησης ή αμφιβολίας της 
ιδιότητας του ομογενούς, χάριν του δημοσίου συμφέ¬ 
ροντος (άρθρο 17 παρ. 3 ν. 1975/1991). 

3. Την έκδοση απόφασης για θεώρηση, σε εξαιρετικές 
περιπτώσεις, εισόδου αλλοδαπού κατά την άφιξή του 
σε σημείο εισόδου, από τις Υπηρεσίες ελέγχου διαβα¬ 
τηρίων (άρθρο 6 παρ. 6 ν. 3386/2005). 

4. Την έκδοση απόφασης με την οποία επιτρέπεται 
είσοδος αλλοδαπού παρά την ύπαρξη απαγορευτικού 
λόγου, εφόσον τούτο επιβάλλεται για σπουδαίους λό¬ 
γους δημοσίου συμφέροντος ή ανωτέρας βίας ή διευ¬ 
κόλυνσης κίνησης ελληνικού πλοίου, η οποία δεν μπο¬ 
ρεί να εξυπηρετηθεί με άλλο τρόπο (άρθρο 8 παρ. 2 
ν.3386/2005). 

5. Την έκδοση απόφασης με την οποία επιτρέπεται, για 
εξαιρετικούς λόγους, η είσοδος και έξοδος εκτός των 
ελεγχομένων μεθοριακών διαβάσεων και καθορίζεται 
ο τρόπος διενέργειας του ελέγχου (άρθρο 4 παρ. 2 
ν.3386/2005). 

6. Την έκδοση απόφασης καθορισμού των στοιχείων 
των δελτίων αφίξεων ή καταστάσεων επιβατών αλλο¬ 
δαπών (άρθρο 88 παρ. 5 ν. 3386/2005). 

ΙΑ. ΣΤΟ ΔΙΕΥΘΥΝΤΗ ΔΙΕΥΘΥΝΣΗΣ ΑΣΤΥΝΟΜΙΚΟΥ 
ΠΡΟΣΩΠΙΚΟΥ/ΚΛΑΔΟΥ ΟΡΓΑΝΩΣΗΣ ΚΑΙ ΑΝΘΡΩΠΙΝΟΥ 
ΔΥΝΑΜΙΚΟΥ 

1. Την παραπομπή στην Α.Υ.Ε. Αξιωματικών που τελούν 
σε μακρά αναρρωτική άδεια και έχουν εγγράφει σε 
πίνακες που συνεπάγεται αυτεπάγγελτη αποστρατεία, 
για τελική κρίση της υγιεινής τους καταστάσεως (άρθρο 
48 παρ. 2 π.δ. 24/1997). 

2. Την έκδοση αποφάσεων για χορήγηση άδειας χωρίς 
αποδοχές στο αστυνομικό προσωπικό, πλην ανώτατων 
αξιωματικών, που είναι σύζυγοι μονίμων αξιωματικών 
και υπαξιωματικών των Ε.Δ. και Σ.Α., που υπηρετούν στο 
εξωτερικό (άρθρο 10 π.δ. 27/1986, όπως αντικαταστάθηκε 
με το άρθρο 2 π.δ. 12/1994). 

3. Την έκδοση αποφάσεων για θέση ανθυπαστυνόμων 
σε κατάσταση μακράς αναρρωτικής άδειας (άρθρο 2 
ν.δ. 343/1969, άρθρο 60 π.δ. 584/1985 και π.δ. 726/1980). 

4. Την έκδοση αποφάσεων για την απονομή ειδικο¬ 
τήτων στους αξιωματικούς και ανθυπαστυνόμους που 
υπηρετούν σε Υπηρεσίες Εγκληματολογικών Ερευνών 
(άρθρο 111 π.δ. 342/1977). 

ΙΒ. ΣΤΟ ΔΙΕΥΘΥΝΤΗ ΔΙΕΥΘΥΝΣΗΣ ΠΟΛΙΤΙΚΟΥ ΠΡΟ- 
ΣΩΠΙΚΟΥ/ΚΛΑΔΟΥ ΟΡΓΑΝΩΣΗΣ ΚΑΙ ΑΝΘΡΩΠΙΝΟΥ ΔΥ¬ 
ΝΑΜΙΚΟΥ 

1. Την υπογραφή συμβάσεων για προσλήψεις πολιτικού 
προσωπικού με σύμβαση εργασίας ιδιωτικού δικαίου 
αορίστου ή ορισμένου χρόνου στις Κεντρικές Υπηρεσίες 
της Ελληνικής Αστυνομίας, με εξαίρεση την Αστυνομική 
Ακαδημία και τις υφιστάμενες αυτής Υπηρεσίες (άρθρα 
11 και 77 π.δ. 410/1988). 

2. Την έκδοση αποφάσεων χορήγησης μισθολογικών 
κλιμακίων στο μόνιμο και με σύμβαση εργασίας ιδιω¬ 
τικού δικαίου πολιτικό προσωπικό (άρθρα 3, 4, 5 και 6 
ν.3205/2003, σε συνδυασμό με την υπ’ αριθμ. 2/7093/0022 
από 5.2.2004 κοινή υπουργική απόφαση). 

3. Την έκδοση αποφάσεων χορήγησης τριετιών - τε¬ 
τραετιών και λοιπών επιδομάτων στο επί συμβάσει πο¬ 
λιτικό προσωπικό της Ελληνικής Αστυνομίας (άρθρο 18 
του ν. 993/1979). 

4. Την έκδοση πράξεων για θέση πολιτικού υπαλλή¬ 
λου σε διαθεσιμότητα λόγω ασθένειας ή επαναφοράς 
του στην Υπηρεσία, καθώς και για αυτεπάγγελτη ή με 
αίτηση του υπαλλήλου θέση σε διαθεσιμότητα, κατόπιν 
αποφάσεως του Υπηρεσιακού Συμβουλίου (άρθρα 99 και 
100 του ν. 3528/2007). 

5. Την έκδοση απόφασης χορήγησης ειδικής άδειας 
χωρίς αποδοχές σε πολιτικούς υπαλλήλους που είναι 
σύζυγοι μονίμων Αξιωματικών και Υπαξιωματικών που 
υπηρετούν στο εξωτερικό (άρθρο 6 ν. 1680/1987). 

ΙΓ. ΣΤΟΝ ΔΙΕΥΘΥΝΤΗ ΔΙΕΥΘΥΝΣΗΣ ΟΙΚΟΝΟΜΙΚΩΝ/ 
ΚΛΑΔΟΥ ΟΙΚΟΝΟΜΙΚΟΤΕΧΝΙΚΩΝ ΚΑΙ ΠΛΗΡΟΦΟΡΙΚΗΣ. 

1. Την κατανομή - ανακατανομή ποσού πάγιας προκα¬ 
ταβολής της Ελληνικής Αστυνομίας σε περισσότερες 
από μιας διαχειρίσεων (άρθρο 46 παρ. 3 ν. 2362/1995). 

2. Την προσωρινή ενίσχυση της πάγιας προκαταβολής 
των Υπηρεσιών της Ελληνικής Αστυνομίας, καθώς και 
την αύξηση αυτής (άρθρο 46 παρ. 3 ν. 2362/1995). 

3. Την πρόταση αύξησης εν ανεπαρκεία πιστώσεων 
του Π/Υ εξόδων με ισόποση μείωση άλλης και χορήγη¬ 
σης από το αποθεματικό αναπληρωματικών πιστώσε¬ 


ων που ήθελαν κριθεί σε ανεπάρκεια ή αντιμετώπισης 
εκτάκτων και επειγουσών δαπανών (άρθρα 15,16,17 και 
18 του ν. 2362/1995). 

4. Την ανάληψη και διάθεση των πιστώσεων του προ¬ 
ϋπολογισμού εξόδων Ελληνικής Αστυνομίας ανεξαρτή¬ 
τως ποσού (άρθρο 19 ν. 2362/1995). 

5. Το διορισμό οριστικών εκκαθαριστών και αναπλη¬ 
ρωτών αυτών για πληρωμές των δαπανών μισθωμένων 
ακινήτων και των αποδοχών υπαλλήλων Κεντρικών Υπη¬ 
ρεσιών που εδρεύουν στην περιοχή της τέως Διοικήσε- 
ως Πρωτευούσης (υπ’ αριθμ. 194902/2.11.1969 απόφαση 
Υπουργού Οικονομικών, όπως τροποποιήθηκε με την υπ’ 
αριθμ. 102131/4187 από 8-9/1.10.1977 ομοία). 

6. Τις πράξεις αποδοχής δωρεών αυτοκινήτων [ΔΙΟΔ/ 
Φ.60/1/Α- 4061 από 20.3.1984 κοινή υπουργική απόφαση 
(Β' -155)]. 

7. Την έκδοση αποφάσεων αποδοχής ή απόρριψης 
προσφορών, ενστάσεων - προσφυγών κατά της διακή¬ 
ρυξης του διαγωνισμού ή κατά της συμμετοχής προ¬ 
μηθευτή σ’ αυτόν ή της νομιμότητας της διενέργειας 
ως προς τη διαδικασία παραλαβής και αποσφράγισης 
των προσφορών, καθώς και κατά των πράξεων ή πα¬ 
ραλείψεων της αναθέτουσας αρχής που αφορούν τη 
συμμετοχή οποιουδήποτε προμηθευτή στο διαγωνισμό 
ή τη διενέργεια του διαγωνισμού ως προς τη διαδικα¬ 
σία παραλαβής και αποσφράγισης των προσφορών, 
κρίσεως αποτελεσμάτων διαγωνισμού, υπογραφής συμ¬ 
βάσεων, έκδοση Χρηματικών Ενταλμάτων Προπληρω¬ 
μής και έγκριση πιστώσεων, για την πραγματοποίηση 
δαπανών που δεν έχουν εκκαθαριστεί, για ποσά μέχρι 
300.000,00 ευρώ, καθώς και για την έκδοση αποφάσεων 
επιλογής προμηθευτών, (άρθρο 20 ν. 1481/1984, άρθρο 
54 π.δ. 63/2005, άρθρα 21,22,38 και 81 του ν. 2362/1995, 
ν. 2286/1995, ν. 2522/1997, π.δ. 136/1998, π.δ. 60/2007, 
π.δ. 394/1996 και π.δ. 118/2007). 

8. Την έκδοση των πάσης φύσεως αποφάσεων των 
διαγωνισμών προμηθειών και παροχής υπηρεσιών, που 
προβλέπονται από τον Κανονισμό Προμηθειών Δημο¬ 
σίου ή άλλες διατάξεις και δεν έχει μεταβιβασθεί η 
αρμοδιότητα αυτής σε άλλο όργανο, εκτός των αποφά¬ 
σεων αποδοχής ή απόρριψης προσφορών, ενστάσεων 
κρίσεως αποτελεσμάτων διαγωνισμού και της υπογρα¬ 
φής συμβάσεων, για ποσά άνω των 300.000,00 ευρώ, 
καθώς και η έκδοση βεβαιώσεων, πιστοποιητικών αδειών 
κ.λπ. διαδικαστικών εγγράφων απαραίτητων για την 
υλοποίηση των προμηθειών (ν. 2168/1993, π.δ. 394/1996 
και π.δ. 118/2007). 

9. Την εγγραφή σε γενικά βιβλία υλικού της Ελληνι¬ 
κής Αστυνομίας των όπλων και φυσιγγίων που περι¬ 
έρχονται στην κυριότητα της Ελληνικής Αστυνομίας 
(ν.2168/1993). 

10. Την υπογραφή των εντολών - αιτήσεων καταλο¬ 
γισμού προς το Γενικό Επίτροπο της Επικράτειας του 
Ελεγκτικού Συνεδρίου για τον καταλογισμό της αξίας 
φθαρέντων και απωλεσθέντων υλικών ή αξιών της Ελ¬ 
ληνικής Αστυνομίας (άρθρο 52 β.δ. της 15.5.1959, άρθρο 
46 π.δ. 774/1980 και άρθρο 33 ν. 2362/1995). 

11. Την υποβολή στο Ελεγκτικό Συνέδριο του φακέλου 
με όλα τα σχετικά έγγραφα και στοιχεία που αφορούν 
συμβάσεις προμήθειας αγαθών, παροχής υπηρεσιών 
και δημοσίων έργων, των οποίων η προϋπολογιζόμενη 
δαπάνη υπερβαίνει το ποσό του ενός εκατομμυρίου 
(1.000.000,00) ευρώ, προς έλεγχο νομιμότητας αυτών 

(άρθρο 19 παρ. 7 του π.δ. 774/1980 όπως προστέθηκε με 
πρώτη περίοδο του άρθρου 15 του ν. 2145/1993 και ισχύει 
μετά την αντικατάστασή της από την παρ. 1 του άρθρου 
8 του ν. 2741/1999 και την τροποποίησή της από το 
άρθρο 2 του ν. 3060/2002, το άρθρο 9 του ν.3090/2002 
και άρθρο 12 παρ. 27 του ν. 3310/2005). 

12. Την έκδοση αποφάσεων για τη διάθεση τυχόν προ- 
κυπτόντων οικονομικών πλεονασμάτων των Λεσχών της 
Ελληνικής Αστυνομίας προς ενίσχυση της λειτουργίας 
των παιδικών κατασκηνώσεων και την ικανοποίηση πο¬ 
λιτιστικών και εκπαιδευτικών αναγκών του προσωπικού, 
καθώς και την έγκριση δαπανών ή ενισχύσεων σε βάρος 
των εσόδων των Λεσχών της Ελληνικής Αστυνομίας για 
ποσά μέχρι 3.000,00 ευρώ (άρθρο 21 παρ. 2 ν. 1481/1984, 
όπως αντικαταστάθηκε με το άρθρο 1 ν. 1590/1986). 

13. Τις εγκρίσεις για δαπάνες που αφορούν αποδο¬ 
χές του προσωπικού γενικά (άρθρο 20 ν. 1481/1984 και 
ν.2362/1995). 

14. Τα αιτήματα στο Υπουργείο Οικονομίας και Οικο¬ 
νομικών για τη χρηματοδότηση έργων που συμπερι- 
λαμβάνονται στις Σ.Α.Ε. του Προγράμματος Δημοσίων 
Επενδύσεων, ως και την κατανομή της χρηματοδότησης 
στα επιμέρους έργα (Χ.Δ. 9035/30.7.1973 απόφαση). 

ΙΔ. ΣΤΟ ΔΙΕΥΘΥΝΤΗ ΔΙΕΥΘΥΝΣΗΣ ΤΕΧΝΙΚΩΝ/ΚΛΑΔΟΥ 
ΟΙΚΟΝΟΜΙΚΟΤΕΧΝΙΚΩΝ ΚΑΙ ΠΛΗΡΟΦΟΡΙΚΗΣ. 

Τις εγκρίσεις αντικατάστασης των κινητήρων αυ¬ 
τοκινήτων των Υπηρεσιών της Ελληνικής Αστυνομίας 
(ΔΙΟΔ/Φ.60/1/Α.4061/20.3.1984 κοινή υπουργική απόφαση 
Β' 155). 

ΙΕ. ΣΤΟΥΣ ΓΕΝΙΚΟΥΣ ΑΣΤΥΝΟΜΙΚΟΥΣ ΔΙΕΥΘΥΝΤΕΣ 

1. Την έκδοση αποφάσεων ή εντολών μετακίνησης 
των μόνιμων πολιτικών υπαλλήλων και των υπαλλήλων 
με σύμβαση εργασίας ιδιωτικού δικαίου της Ελληνικής 
Αστυνομίας που υπηρετούν σε Υπηρεσίες δικαιοδοσίας 
τους, για εκτέλεση υπηρεσίας εκτός έδρας (άρθρο 3 
παρ. 1 ν. 2685/1999). 

2. Τη χορήγηση άδειας τέλεσης αγώνων αυτοκινήτων, 
τρίτροχων οχημάτων, μοτοσικλετών και μοτοποδηλά¬ 
των, για αγώνες που διεξάγονται εντός των ορίων της 
ίδιας Γενικής Αστυνομικής Διεύθυνσης, (άρθρο 49 παρ. 2 
εδαφ. γ' ν. 2696/1999). 

ΙΣΤ. ΣΤΟΥΣ ΓΕΝΙΚΟΥΣ ΑΣΤΥΝΟΜΙΚΟΥΣ ΔΙΕΥΘΥΝΤΕΣ 
ΠΕΡΙΦΕΡΕΙΑΣ ΚΑΙ ΣΤΟΥΣ ΔΙΕΥΘΥΝΤΕΣ ΔΙΕΥΘΥΝΣΕΩΝ 
ΑΛΛΟΔΑΠΩΝ ΑΤΤΙΚΗΣ ΚΑΙ ΘΕΣΣΑΛΟΝΙΚΗΣ. 

1. Την έκδοση απόφασης εξέτασης προσφυγής αλ¬ 
λοδαπού κατά απόφασης απέλασής του (άρθρο 77 
ν.3386/2005) 

2. Την έκδοση απόφασης αναστολής απέλασης 
αλλοδαπού, για λόγους ανωτέρας βίας (άρθρο 78 
ν.3386/2005). 

ΙΖ. ΣΤΟ ΔΙΕΥΘΥΝΤΗ ΤΗΣ ΑΣΤΥΝΟΜΙΚΗΣ ΑΚΑΔΗΜΙΑΣ, 
ΣΤΟΥΣ ΔΙΟΙΚΗΤΕΣ ΤΩΝ ΑΣΤΥΝΟΜΙΚΩΝ ΣΧΟΛΩΝ ΚΑΙ 
ΤΩΝ ΤΜΗΜΑΤΩΝ ΔΟΚΙΜΩΝ ΑΣΤΥΦΥΛΑΚΩΝ, ΣΤΟΥΣ ΔΙ¬ 
ΕΥΘΥΝΤΕΣ ΔΙΕΥΘΥΝΣΕΩΝ ΑΣΤΥΝΟΜΙΑΣ, ΑΣΤΥΝΟΜΙΚΩΝ 
ΔΙΕΥΘΥΝΣΕΩΝ ΝΟΜΩΝ ΚΑΙ ΙΣΟΤΙΜΩΝ ΥΠΗΡΕΣΙΩΝ. 

Την υπογραφή συμβάσεων για προσλήψεις πολιτικού 
προσωπικού με σύμβαση εργασίας ιδιωτικού δικαίου 
αορίστου ή ορισμένου χρόνου, στην Αστυνομική Ακαδη¬ 
μία, στις Αστυνομικές Σχολές και τα Τμήματα Δοκίμων 
Αστυφυλάκων, καθώς και στις Διευθύνσεις Αστυνομίας, 
τις Αστυνομικές Διευθύνσεις Νομών, τις ισότιμες με 
αυτές Υπηρεσίες και τις υφιστάμενες αυτών Υπηρεσίες, 
αντιστοίχως (άρθρα 11 και 77 π.δ. 410/1988). 


ΙΗ. ΣΤΟΥΣ ΔΙΕΥΘΥΝΤΕΣ ΔΙΕΥΘΥΝΣΕΩΝ Γ.Α.Δ., ΔΙΕΥ¬ 
ΘΥΝΤΕΣ Α.Δ. ΝΟΜΩΝ ΚΑΙ ΔΙΕΥΘΥΝΤΕΣ ΙΣΟΤΙΜΩΝ ΥΠΗ¬ 
ΡΕΣΙΩΝ 

1. Τη διατύπωση αιτήματος προς τις αρμόδιες Εισαγ- 
γελικές Αρχές για τη διάθεση στις Αστυνομικές Αρχές 
αναγκαίας ποσότητας κατασχομένων από αυτές όπλων 
και λοιπών αντικειμένων, που κρίνονται απαραίτητα για 
τις ανάγκες τους ή τον εμπλουτισμό συλλογών (άρθρο 
16 παρ. 3 ν. 2168/1993). 

2. Την έκδοση αποφάσεων επιλογής προμηθευτών, 
αποδοχής ή απόρριψης τεχνικών προσφορών-ενστά- 
σεων κατά της διακήρυξης του διαγωνισμού και κατά 
της νομιμότητας διενέργειάς του, κατά της συμμετο¬ 
χής προμηθευτή σ’ αυτόν και κατά της κατακυρωτικής 
πράξης των αποτελεσμάτων αυτού-κρίσεως αποτελε¬ 
σμάτων διαγωνισμού, υπογραφή συμβάσεων και έγκρι¬ 
ση δαπανών (για τις οποίες έχει προηγηθεί η έγκριση 
της αντίστοιχης πίστωσης) που πληρώνεται σε βάρος 
της παγίας προκαταβολής και δεν έχουν εκκαθαρισθεί 
από τη Διεύθυνση Ελεγκτηρίου Δαπανών/Α.Ε.Α για τα 
ποσά του άρθρου 83 ν. 2362/1995, όπως αυτά αναπρο¬ 
σαρμόζονται και ισχύουν κάθε φορά με απόφαση του 
Υπουργού Οικονομίας και Οικονομικών, για τα οποία 
δικαιολογείται απ’ ευθείας ανάθεση και διαγωνισμός 
με συνοπτική διαδικασία (πρόχειρος), καθώς και τη 
διενέργεια τακτικού διαγωνισμού παροχής υπηρεσιών 
καθαριότητας μέχρι και το στάδιο του ελέγχου των 
δικαιολογητικών και αξιολόγησης των τεχνικών προ¬ 
σφορών με τη σύνταξη σχετικού πρακτικού, (ν. 2362/1995, 
π.δ. 394/1996, π.δ. 118/2007, υπ’ αριθμ. 2/45564/0026 από 
31.7.2001 απόφαση Υπουργού Οικονομικών και υπ’ αριθμ. 
14873/395 από 4.4.2006 Εγκύκλιος Υπουργείου Οικονο¬ 
μίας και Οικονομικών). 

3. Το διορισμό και προσωρινή αναπλήρωση των υπό¬ 
λογων διαχειριστών αξιωματικών και εποπτών οικονομι¬ 
κών Υπηρεσιών, ως και τις εγκρίσεις απουσίας σε άδεια 
διαχειριστών πέραν των επτά (7) ημερών, εφόσον δεν 
απαιτείται γί αυτό έκδοση προεδρικού διατάγματος ή 
απόφασης (άρθρα 32 και 38 ν.δ. 3365/1955). 

ΙΟ. ΣΤΟΥΣ ΔΙΕΥΘΥΝΤΕΣ Α.Δ. ΝΟΜΩΝ ΚΑΙ ΠΡΟΪΣΤΑ¬ 
ΜΕΝΟΥΣ ΤΩΝ ΥΠΟΔΙΕΥΘΥΝΣΕΩΝ ΑΛΛΟΔΑΠΩΝ ΤΩΝ 
ΔΙΕΥΘΥΝΣΕΩΝ ΑΛΛΟΔΑΠΩΝ ΑΤΤΙΚΗΣ ΚΑΙ ΘΕΣΣΑΛΟ¬ 
ΝΙΚΗΣ 

Την έκδοση απόφασης για χορήγηση Ειδικού Δελτίου 
Ταυτότητος Ομογενούς και χορήγηση αυτού (άρθρο 1 
παρ. 11 και 13 ν. 2790/2000). 

Κ. ΣΤΟ ΔΙΕΥΘΥΝΤΗ ΤΗΣ ΥΠΟΔΙΕΥΘΥΝΣΗΣ ΤΕΧΝΙΚΩΝ 
ΕΦΑΡΜΟΓΩΝ ΒΟΡΕΙΑΣ ΕΛΛΑΔΟΣ 

1. Την έκδοση αποφάσεων επιλογής προμηθευτών, 
αποδοχής ή απόρριψης τεχνικών προσφορών- ενστά¬ 
σεων κατά της διακήρυξης του διαγωνισμού κατά της 
νομιμότητας διενέργειάς του, κατά της συμμετοχής 
προμηθευτή σ’ αυτόν και κατά της κατακυρωτικής πρά¬ 
ξης των αποτελεσμάτων αυτού- κρίσεως αποτελεσμά¬ 
των διαγωνισμού, υπογραφή συμβάσεων και έγκριση 
δαπανών (για τις οποίες έχει προηγηθεί η έγκριση της 
αντίστοιχης πίστωσης) που πληρώνεται σε βάρος της 
παγίας προκαταβολής και δεν έχουν εκκαθαρισθεί από 
τη Διεύθυνση Ελεγκτηρίου Δαπανών/Α.Ε.Α και για τα 
ποσά του άρθρου 83 ν. 2362/1995, όπως αυτά αναπρο¬ 
σαρμόζονται και ισχύουν κάθε φορά με απόφαση του 
Υπουργού Οικονομίας και Οικονομικών, για τα οποία 
δικαιολογείται απ’ ευθείας ανάθεση και διαγωνισμός 

με συνοπτική διαδικασία (πρόχειρος) (ν. 2362/1995, 
π.δ. 394/1996, π.δ. 118/2007, υπ’ αριθμ. 2/45564/0026 από 
31.7.2001 απόφαση Υπουργού Οικονομικών). 

2. Το διορισμό και προσωρινή αναπλήρωση των υπόλο¬ 
γων διαχειριστών αξιωματικών και εποπτών οικονομικών 
Υπηρεσιών, ως και τις εγκρίσεις απουσίας σε άδεια 
διαχειριστών πέραν των επτά (7) ημερών, εφόσον δεν 
απαιτείται γι αυτό έκδοση προεδρικού διατάγματος ή 
απόφασης (άρθρα 32 και 38 ν.δ. 3365/1955). 

ΚΑ. ΣΤΟΝ ΤΜΗΜΑΤΑΡΧΗ ΤΟΥ ΤΜΗΜΑΤΟΣ ΜΕΤΑΝΑ¬ 
ΣΤΕΥΣΗΣ - ΔΙΟΙΚΗΤΙΚΩΝ ΜΕΤΡΩΝ/ ΔΙΕΥΘΥΝΣΗΣ ΑΛΛΟ- 
ΔΑΠΩΝ/ΑΡΧΗΓΕΙΟΥ ΕΛΛΗΝΙΚΗΣ ΑΣΤΥΝΟΜΙΑΣ 

Τον καθορισμό προθεσμίας εγκατάλειψης της χώρας 
από αλλοδαπό που βρίσκεται στο ελληνικό έδαφος, 
αφότου εγγράφει στον κατάλογο ανεπιθυμήτων (άρθρο 
82 παρ. 2 ν. 3386/2005). 

ΚΒ. ΣΤΟΝ ΤΜΗΜΑΤΑΡΧΗ ΤΟΥ ΤΜΗΜΑΤΟΣ ΠΡΟΣΦΥΓΩΝ 
- ΠΟΛΙΤΙΚΟΥ ΑΣΥΛΟΥ/ΔΙΕΥΘΥΝΣΗΣ ΑΛΛΟΔΑΠΩΝ/ΑΡ- 
ΧΗΓΕΙΟΥ ΕΛΛΗΝΙΚΗΣ ΑΣΤΥΝΟΜΙΑΣ 

1. Τη χορήγηση ταξιδιωτικών εγγράφων (Τ.Ω.ν.) σε 
ανιθαγενείς ή πρόσφυγες (άρθρο 28 ν.δ. 3989/1959 και 
ν. 139/1975). 

2. Την έκδοση απόφασης εξαίρεσης, για σοβαρούς 
λόγους δημόσιας τάξης ή εθνικής ασφάλειας, διαμο¬ 
νής στο κέντρο προσφύγων Λαυρίου συγκεκριμένου 
αλλοδαπού που έχει αιτηθεί άσυλο (άρθρο 8 παρ. 2 
π.δ. 266/1999). 

ΚΓ. ΣΤΟΥΣ ΔΙΕΥΘΥΝΤΕΣ ΥΠΟΔΙΕΥΘΥΝΣΕΩΝ ΑΣΦΑ¬ 
ΛΕΙΑΣ, ΣΤΟΥΣ ΔΙΟΙΚΗΤΕΣ ΤΜΗΜΑΤΩΝ ΑΛΛΟΔΑΠΩΝ, 
ΤΜΗΜΑΤΩΝ ΑΣΦΑΛΕΙΑΣ ΚΑΙ ΑΣΤΥΝΟΜΙΚΩΝ ΤΜΗΜΑ¬ 
ΤΩΝ ΠΟΥ ΧΕΙΡΙΖΟΝΤΑΙ ΘΕΜΑΤΑ ΑΛΛΟΔΑΠΩΝ 

Τη χορήγηση και ανανέωση αδειών διαμονής πολι¬ 
τών κρατών μελών της Ε.Ε., ΕΖΕΣ και Ελβετίας, σύμ¬ 
φωνα με το κοινοτικό δίκαιο (π.δ. 525/1983, 488/1987 
και 278/1992). 

ΚΔ. ΣΤΟΥΣ ΔΙΟΙΚΗΤΕΣ ΤΩΝ ΤΜΗΜΑΤΩΝ ΔΟΚΙΜΩΝ 
ΑΣΤΥΦΥΛΑΚΩΝ 

Την έκδοση αποφάσεων επιλογής προμηθευτών, απο¬ 
δοχής ή απόρριψης τεχνικών προσφορών- ενστάσεων 
κατά της διακήρυξης του διαγωνισμού κατά της νομι¬ 
μότητας διενέργειάς του, κατά της συμμετοχής προ¬ 
μηθευτή σ’ αυτόν και κατά της κατακυρωτικής πράξης 
των αποτελεσμάτων αυτού- κρίσεως αποτελεσμάτων 
διαγωνισμού, υπογραφή συμβάσεων και έγκριση δα¬ 
πανών (για τις οποίες έχει προηγηθεί η έγκριση αντί¬ 
στοιχης πίστωσης) που πληρώνεται σε βάρος της πα- 
γίας προκαταβολής και δεν έχουν εκκαθαρισθεί από 
τη Διεύθυνση Ελεγκτηρίου Δαπανών/Α.Ε.Α. και για τα 
ποσά του άρθρου 83 ν. 2362/1995, όπως αυτά αναπρο¬ 
σαρμόζονται και ισχύουν κάθε φορά με απόφαση του 
Υπουργού Οικονομίας και Οικονομικών, για τα οποία 
δικαιολογείται απευθείας ανάθεση και διαγωνισμός με 
συνοπτική διαδικασία (πρόχειρος) (π.δ. 394/1996 και υπ’ 
αριθμ. 2/45564/0026 από 31.7.2001 απόφαση Υπουργού 
Οικονομικών, άρθρα 20 και 83 του ν. 2362/1995), καθώς 
και τη διενέργεια τακτικού διαγωνισμού παροχής υπηρε¬ 
σιών καθαριότητας μέχρι και το στάδιο του ελέγχου των 
δικαιολογητικών και αξιολόγησης των τεχνικών προ¬ 
σφορών με τη σύνταξη σχετικού πρακτικού, (ν. 3262/1995, 
π.δ. 394/1996, π.δ. 118/2007, υπ’ αριθμ. 2/45564/0026 από 
31.7.2001 απόφαση Υπουργού Οικονομικών και υπ’ αριθμ. 
14873/395 από 4.4.2006 Εγκύκλιος Υπουργείου Οικονο¬ 
μίας και Οικονομικών). 


Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠ. ΕΣΩΤΕΡΙΚΩΝ 

ΠΡΟΚ. ΠΑΥΛΟΠΟΥΛΟΣ ΠΑΝΑΓ. ΧΗΝΟΦΩΤΗΣ 

-♦- 

Αριθμ. 28813 (2) 

Ειδικό τιμολόγιο και τις λεπτομέρειες που είναι ανα¬ 
γκαίες για την εφαρμογή της παρ. 1 του άρθρου 20 
του ν. 2644/1998 και της παρ. 1 του άρθρου 10 του 
ν. 3021/2002 σχετικά με την αεροπορική μεταφορά 
του Τύπου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 2 και 6 και του άρθρου 2 του 
ν.3242/2004 «Ρυθμίσεις για την οργάνωση και λειτουργία 
της Κυβέρνησης, τη διοικητική διαδικασία και τους ΟΤΑ» 
(ΦΕΚ Α' 102) με το οποίο αντικαταστάθηκαν η παρ. 1 του 
άρθρου 13 και το άρθρο 24 του ν. 1558/1985 «Κυβέρνηση 
και Κυβερνητικά όργανα» (ΦΕΚ ΑΊ37) 
β) Του π.δ. 181/1994 «Συγκρότηση της Γενικής Γραμ¬ 
ματείας Τύπου & Πληροφοριών σε Υπουργείο Τύπου & 
Μέσων Μαζικής Ενημέρωσης και καθορισμός των αρ¬ 
μοδιοτήτων του», (ΦΕΚ Α' 116). 

γ) Του π.δ. 258/1993 «Οργανισμός της Γενικής Γραμμα- 
τείας Τύπου και Πληροφοριών του Υπουργείου Προεδρί¬ 
ας της Κυβέρνησης», (ΦΕΚ Α' 112) όπως αυτό ισχύει. 

δ) Τ ου π.δ. 137/6.6.1996 «Σύσταση Γ ενικής Γ ραμματείας 
Ενημέρωσης στο Υπουργείο Τύπου και Μέσων Μαζικής 
Ενημέρωσης και καθορισμός των αρμοδιοτήτων της», 
(ΦΕΚ Α' 107), όπως αυτό ισχύει. 

ε) Της υπ’ αριθμ. Υ244/24.9.2007 απόφασης του Πρω¬ 
θυπουργού «Καθορισμός Αρμοδιοτήτων του Υπουργού 
Επικράτειας» (ΦΕΚ Β' 1930). 

στ) Της υπ’ αριθμ. 42362/Υ252/28.9.2007 απόφασης 
του Πρωθυπουργού και του Υπουργού Οικονομίας και 
Οικονομικών για τον «Καθορισμό αρμοδιοτήτων των 
Υφυπουργών Οικονομίας και Οικονομικών» όπως ισχύει 
(ΦΕΚ Β' 1948). 

ζ) Του άρθρου 20 παρ. 1 του ν. 2644/1998 «Για την 
παροχή συνδρομητικών ραδιοφωνικών και τηλεοπτικών 
υπηρεσιών και συναφείς διατάξεις». 

η) Του άρθρου 10 παρ. 1 του ν. 3021/2002 «Περιορισμοί 
στη σύναψη δημοσίων συμβάσεων με πρόσωπα που 
δραστηριοποιούνται ή συμμετέχουν σε επιχειρήσεις 
μέσων ενημέρωσης και άλλες διατάξεις», και 
2) Το γεγονός ότι με τις διατάξεις της παρούσης δεν 
προκαλείται επί πλέον δαπάνη εις βάρος του κρατικού 
προϋπολογισμού για το οικονομικό έτος 2007, αποφα¬ 
σίζουμε: 

Καθορίζουμε ειδικό τιμολόγιο και τις λεπτομέρειες 
που είναι αναγκαίες για την εφαρμογή της παρ. 1 του 
άρθρου 20 του ν. 2644/1998 και της παρ. 1 του άρθρου 10 

του ν. 3021/2002 σχετικά με την αεροπορική μεταφορά 
του Τύπου, ως εξής: 

1. Η Γενική Γραμματεία Επικοινωνίας - Γενική Γραμμα- 
τεία Ενημέρωσης (πρώην Υπουργείο Τύπου και Μέσων 
Μαζικής Ενημέρωσης) καλύπτει τη διαφορά μεταξύ του 
αεροπορικού κομίστρου μεταφοράς των ημερησίων και 
εβδομαδιαίων εφημερίδων πανελλήνιας κυκλοφορίας 
που διακινούνται στο εσωτερικό της χώρας μέσω ανα¬ 
γνωρισμένου Πρακτορείου και του ειδικού τιμολογίου, 
το οποίο καταβάλλεται για λογαριασμό των εκδοτών 
από το Πρακτορείο. 

Το ειδικό αυτό τιμολόγιο καθορίζεται σε ποσοστό 
5% επί της τιμής του αεροπορικού κομίστρου. Για νη¬ 
σιωτικούς προορισμούς κάτω των 30.000 κατοίκων, το 
ποσοστό αυτό καθορίζεται στο ήμισυ, δηλαδή 2,5% επί 
της τιμής του αεροπορικού κομίστρου. 

Από τη δημοσίευση της παρούσης στην Εφημερίδα 
της Κυβερνήσεως, το ειδικό αυτό τιμολόγιο ισχύει για 
τους κάτωθι προορισμούς: 

ΑΟΚ ΚΑΡΠΑΘΟΣ 

ΑΧΟ ΑΛΕΞΑΝΔΡΟΥΠΟΛΗ 

ΟΡυ ΚΕΡΚΥΡΑ 

ΟΗΟ ΧΑΝΙΑ 

ΗΕΒ ΗΡΑΚΛΕΙΟ 

ϋΚΗ ΧΙΟΣ 

ϋΜΚ ΜΥΚΟΝΟΣ 

ϋ3Ι ΣΚΙΑΘΟΣ 

ϋΤΒ ΣΑΝΤΟΡΙΝΗ 

ΚΑ3 ΚΑΣΟΣ 

ΚΘ3 ΚΩΣ 

ΚΙΤ ΚΥΘΗΡΑ 

Κ\/Α ΚΑΒΑΛΑ 

ΕΧ3 ΛΗΜΝΟΣ 

ΜΘΤ ΜΥΤΙΛΗΝΗ 

ΜΙ_0 ΜΗΛΟΣ 

ΒΗΟ ΡΟΔΟΣ 

5ΚΟ ΘΕΣΣΑΛΟΝΙΚΗ (για τους νομούς ΗΜΑΘΙΑΣ, 
ΦΛΩΡΙΝΑΣ, ΓΡΕΒΕΝΩΝ, ΚΟΖΑΝΗΣ, ΚΑΣΤΟΡΙΑΣ, 
ΠΕΛΛΗΣ) 

5ΜΙ ΣΑΜΟΣ 
ΖΒΕ ΡΕΘΥΜΝΟ 
ΖΤΗ ΖΑΚΥΝΘΟΣ 
ΕΡΕ ΚΕΦΑΛΛΗΝΙΑ 
ΚΖΙ ΚΟΖΑΝΗ 
Κ50 ΚΑΣΤΟΡΙΑ 
ΚΖ5 ΚΑΣΤΕΛΟΡΙΖΟ 
ϋΤΥ ΑΣΤΥΠΑΛΑΙΑ 
ϋΙΚ ΙΚΑΡΙΑ 
ΙΟΑ ΙΩΑΝΝΙΝΑ 
ϋΚΙ_ ΚΑΛΥΜΝΟΣ 
Ι_Β3 ΛΕΡΟΣ 
ϋΝΧ ΝΑΞΟΣ 
ΡΑ3 ΠΑΡΟΣ 
ΡνΚ ΠΡΕΒΕΖΑ 
ϋ3Η ΣΗΤΕΙΑ 
5Κυ ΣΚΥΡΟΣ 
ϋ3Υ ΣΥΡΟΣ 

Οι επιβαρύνσεις του Δημοσίου δεν αφορούν: ι) τους 
πόσης φύσεως επιναύλους και υπόλοιπες χρεώσεις που 
επιβάλλονται από τις Αεροπορικές Εταιρείες (επίναυ¬ 
λοι καυσίμων, ασφάλειας, πολεμικού κινδύνου, βασική 
χρέωση, δικαιώματα εκδόσεως, ζυγιστικά δικαιώματα, 
κλπ.), ιι) διαφημιστικά φυλλάδια, εμπορικούς οδηγούς, 


δώρα, προσφορές κ.λπ. και γενικότερα ένθετα, τα οποία 
ενσωματώνονται στις εφημερίδες αλλά δεν αποτελούν 
συνέχεια της δημοσιογραφικής ύλης της εφημερίδας 
και δεν φέρουν το λογότυπό της. 

(2) Η ανωτέρω διαφορά κομίστρου θα καλύπτεται από 
τη Γ ενική Γ ραμματεία Επικοινωνίας - Γ ενική Γ ραμματεία 
Ενημέρωσης, εφόσον το αεροπορικό κόμιστρο μεταφο¬ 
ράς ημερησίων και εβδομαδιαίων εφημερίδων πανελλή¬ 
νιας κυκλοφορίας δεν υπερβαίνει το ισχύον, σύμφωνα 
με το άρθρο 1 παρ. 8 του ν. 2602/1998, τιμολόγιο. 

(3) Σε κάθε περίπτωση το ποσό, το οποίο πρέπει να 
πληρώσει το Πρακτορείο, δεν θα είναι μικρότερο από 
4,40 ευρώ. 

(4) Η Αεροπορική Εταιρεία, η οποία μεταφέρει ημερή¬ 
σιες και εβδομαδιαίες εφημερίδες πανελλήνιας κυκλο¬ 
φορίας στους προορισμούς στο εσωτερικό της χώρας, 
που καλύπτονται από την παρούσα, αποστέλλει τις 
φορτωτικές ανά διαδρομή στο αναγνωρισμένο κατά 
τις κείμενες διατάξεις Πρακτορείο, το οποίο παρήγγει- 
λε τη μεταφορά των εφημερίδων από την Αεροπορική 
Εταιρεία. 

(5) Σε κάθε φορτωτική αναγράφεται το γινόμενο του 
πολλαπλασιασμού του αριθμού των μεταφερθέντων 
κιλών επί το ειδικό τιμολόγιο, που ορίζεται από την 
παρούσα απόφαση για την αντίστοιχη διαδρομή. Επί του 
ειδικού αυτού τιμολογίου και μόνο υπολογίζεται ο φό¬ 
ρος προστιθέμενης αξίας, όπως και κάθε άλλος φόρος 
ή τέλος, που καταλογίζεται σύμφωνα με τις κείμενες 
διατάξεις για την μεταφορά του Τύπου. 

(6) Στο τέλος κάθε μηνός, η Αεροπορική Εταιρεία 
υποβάλλει στη Γ ενική Γ ραμματεία Επικοινωνίας - Γ ενική 
Γ ραμματεία Ενημέρωσης τιμολόγιο στο οποίο αναγρά¬ 
φεται η διαφορά σε Ευρώ μεταξύ: (α) του γινομένου 
του πολλαπλασιασμού του δημοσίως γνωστοποιημένου 
αεροπορικού κομίστρου για τον Τύπο, με την επιφύλαξη 
του άρθρου 2 και σε συνδυασμό με το άρθρο 3, επί τα 
κιλά τα οποία μεταφέρθηκαν στην εν λόγω διαδρομή 
κατά παραγγελία αναγνωρισμένου Πρακτορείου και β) 
του ποσού που αναγράφεται στη φορτωτική του άρ¬ 
θρου 5. 

(7) Στο τιμολόγιο, το οποίο αποστέλλεται στη Γ ενική 
Γ ραμματεία Επικοινωνίας -Γ ενική Γ ραμματεία Ενημέρω¬ 
σης, σύμφωνα με το προηγούμενο άρθρο, επισυνάπτεται 
αντίγραφο της φορτωτικής, της οποίας το πρωτότυπο 
αποστέλλεται στο αναγνωρισμένο Πρακτορείο, που πα- 
ρήγγειλε τη μεταφορά του Τύπου. 

(8) Στο τιμολόγιο επισυνάπτεται υποχρεωτικά ανα¬ 
λυτική κατάσταση του οικείου Πρακτορείου ανά προ¬ 
ορισμό και ανά εφημερίδα, στην οποία αναγράφεται 
το βάρος του αντιτύπου της εφημερίδας, ο αριθμός 
των μεταφερομένων αντιτύπων κάθε τίτλου, ο αριθμός 
των αποστελλομένων εφημερίδων όλων των τίτλων, το 
σύνολο των κιλών, το κόστος ανά κιλό και το συνολικό 
κόστος της συγκεκριμένης μεταφοράς. 

Η Γενική Γραμματεία Επικοινωνίας - Γενική Γραμμα¬ 
τεία Ενημέρωσης καταβάλλει από τις πιστώσεις της 
στην Αεροπορική Εταιρεία, που μεταφέρει εφημερίδες 
με ειδικό τιμολόγιο, το ποσό της διαφοράς που προ¬ 
κύπτει σύμφωνα με τα ανωτέρω οριζόμενα. Τ α σχετικά 
χρηματικά εντάλματα εκδίδονται από την οικεία Υ.Δ.Ε. 
στο όνομα της Αεροπορικής Εταιρείας. 

Απαραίτητα δικαιολογητικά για την έκδοση Χ.Ε. εί¬ 
ναι: 

- Το πρωτότυπο τιμολόγιο της Αεροπορικής Εται¬ 
ρείας 

- Επικυρωμένα φωτοαντίγραφα των παραστατικών 
στοιχείων των παρ. 5, 6 και 8 

- Σύμβαση μεταξύ της Εταιρείας και του αναγνωρι¬ 
σμένου Πρακτορείου. 

(9) Για τον έλεγχο της συνδρομής των προϋποθέσεων 
που προβλέπονται στην παρούσα απόφαση σχετικά με 
την καταβολή του ποσού του άρθρου 1, η Γ ενική Γ ραμ- 
ματεία Επικοινωνίας - Γ ενική Γ ραμματεία Ενημέρωσης 
δικαιούται να ζητά από τις Αεροπορικές Εταιρείες, τα 
αναγνωρισμένα πρακτορεία και τους ιδιοκτήτες των 
εφημερίδων, οποιοδήποτε άλλο αναγκαίο στοιχείο και 
δικαιολογητικό. 


(10) Η ισχύς των διατάξεων της παρούσας απόφασης 
αρχίζει από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2007 

